هاووڵاتییه‌کى دهۆکى چوار ملیۆن دۆلارى له‌قوماردا دۆڕاندووه\n«به‌شێک له‌قومارچییه‌کان ژن و کچى خۆیان دۆڕاندووه‌و دواتر سوڵحیان به‌پاره بۆ کردووه«\nعه‌مار عه‌زیز .دهۆک\nله‌سنورى پارێزگاى دهۆک قومارکردن به‌ڕێژه‌یه‌کى به‌رچاو زیاد بووه‌و خه‌ڵکێکى زۆر تێوه‌گلاون و چه‌ندین که‌س به‌و هۆیه‌وه مایه‌پووچ بوون وه‌ک ئه‌ندامێکى ئه‌نجومه‌نى پارێزگاکه ده‌ڵێت:» به‌شێک له‌قومارچییه‌کان ژن و کچى خۆیان دۆڕاندووه‌و دواتر سوڵحیان به‌پاره بۆ کراوه«.\nبه‌پێى به‌دواداچوونه‌که‌ى په‌یامنێره‌که‌ى هاوڵاتى، قومارکردن له‌پارێزگاى دهۆک به‌دوو جۆر ده‌کرێت، به‌شێکى به ئۆنلاین و ئه‌وى دیکه شوێن و جێگاى تایبه‌تیان هه‌یه.\nیه‌کێک له‌و که‌سانه‌ى که بۆ ماوه‌ى (18) مانگ قومارى کردووه‌و دواى ئه‌وه‌ى مایه‌پوچ ده‌بێت داوا ده‌کات هاووڵاتیان لێى دووربکه‌ونه‌وه.\nمسته‌فا نه‌زیر، فه‌رمانبه‌رو دانیشتووى پارێزگاى دهۆک له‌لێدوانێکدا به هاوڵاتى وت «سه‌ره‌تا قازانجێکى زۆرم کرد، هه‌ندێک رۆژ سێ هه‌زار دۆلار قازانجم ده‌کرد، هیچ ئیشێکم نه‌ده‌کرد جگه له‌قومار، له‌ماوه‌ى ساڵێکدا نزیکه‌ى ملیۆنێک و (500) هه‌زار دۆلارم ده‌ستکه‌وت».\nئه‌و هاووڵاتییه ده‌شڵێت هه‌موو ئه‌و پاره‌یه‌ى ده‌ستى که‌وتووه له‌مانگى رابردوو دۆڕاندوویه‌تى و ئۆتۆمبێلێکیشى بۆ فرۆشتووه، وتیشى:» ئێستا نه پاره‌م ماوه و نه ئۆتۆمبێل، بۆیه بڕیارمدا به‌یه‌کجارى وازى لێبهێنم».\n«هاوڕێیه‌کم سێ ملیۆن دۆلارى له‌قومارکرندا دۆڕاندووه‌و مایه‌پوچ بووه، بۆیه داوا له‌هه‌موو دانیشتوانى پارێزگاى دهۆک ده‌که‌م واز له‌قومارکردن بهێنن، چونکه له‌کۆتاییدا هه‌موو پاره‌که ده‌دۆڕێنن و قه‌رزاریش ده‌بن»، مسته‌فا نه‌زیر واى وت .\n«ئێستا دوو جۆر قومار له‌پارێزگاى دهۆک هه‌یه، یه‌که‌م: قومارى سیسته‌مى واته ئه‌لیکترونى که له‌ڕێگاى ئینته‌رنێت هه‌رکه‌سێک له‌ماڵى خۆى ده‌توانێت بیکات و کۆنتروڵکردنیشى قورسه‌و ده‌بێت وه‌زاره‌تى گه‌یاندن به‌یه‌کجارى رایبگرێت»\nبه‌پێى به‌دواداچوونى ئه‌ندامێکى ئه‌نجومه‌نى پارێزگاى دهۆک (50) شوێنى قومارخانه له‌پارێزگاکه‌دا بوونى هه‌یه‌و به‌دوو شێوازیش ئه‌نجامده‌درێت و ئه‌نجامدانیشى له‌زیادبووندایه‌و به‌لایه‌نه په‌یوه‌ندیداره‌کانى حکومه‌تى هه‌رێمیش راگه‌یەندراوه.\nسه‌باح باپیری، ئه‌ندامى فراکسیۆنى یه‌کگرتوو له‌ئه‌نجومه‌نى پارێزگاى دهۆک له‌لێدوانێکدا به‌هاوڵاتى وت: «ئێستا دوو جۆر قومار له‌پارێزگاى دهۆک هه‌یه، یه‌که‌م: قومارى سیسته‌مى واته ئه‌لیکترونى که له‌ڕێگاى ئینته‌رنێت هه‌رکه‌سێک له‌ماڵى خۆى ده‌توانێت بیکات و کۆنتروڵکردنیشى قورسه‌و ده‌بێت وه‌زاره‌تى گه‌یاندن به‌یه‌کجارى رایبگرێت».\nهه‌روه‌ها باسى جۆرى دووه‌مى قومارکردنى کرد که له‌ڕێگاى هه‌ندێک ئامێرى تایبه‌ت ده‌کرێت و چه‌ند شوێنێکیان له‌سنورى پارێزگاى دهۆکدا هه‌یه.\nئه‌و ئه‌ندامه‌ى ئه‌نجومه‌نى پارێزگاى دهۆک پێشیوابوو جۆرى دووه‌میان ده‌توانرێت کۆنتروڵ بکرێت، چونکه چه‌ند شوێنێکى تایبه‌تیان هه‌یه، وتیشى:» ئه‌گه‌ر ئه‌و شوێنانه داخران که‌س ناتوانێت ئه‌و جۆره قوماره بکات».\nله‌ساڵى 2015 ئه‌نجومه‌نى پارێزگاى دهۆک به‌کۆى ده‌نگ بڕیاریاندا به‌داخستنى هه‌موو ئه‌و شوێنانه‌ى قومارى لێده‌کرێت، دواى ده‌رخستنى بڕیاره‌که هه‌موو شوێنه‌کان داخران.\nسه‌باح باپیرى له‌مباره‌یه‌وه وتى:»راسته ئه‌وکاته داخران، به‌ڵام به‌داخه‌وه جارێکى تر به‌شێوازێکى دیکه کرانه‌وه«.\nهاوکات، ئه‌و ئه‌ندامه‌ى ئه‌نجومه‌نى پارێزگاى دهۆک حکومه‌تى هه‌رێمى تۆمه‌تبارکرد به‌وه‌ى «جددى نیه« له‌داخستنى ئه‌و شوێنانه‌ى که قومارى لێده‌کرێت.\nبه‌پێى وته‌ى سه‌باح باپیرى به‌شێکى زۆر له‌دانیشتوانى پارێزگاى دهۆک قومارده‌که‌ن و تووشى زیانى گه‌وره بوون، نموونه‌ى ئه‌وه‌شى هێنایه‌وه که به‌هۆى قومارکردنه‌وه خه‌ڵک هه‌بووه چوار ملیۆن دۆلارى دۆڕاندووه یان بینایه‌کى به‌به‌هاى (120) ده‌فته‌ر دۆلارى دۆراندووه‌و مایه‌پووچ بووه.\n«له‌ماوه‌ى هه‌فته‌یه‌کدا (10) قومارخانه داخراون و (16) که‌سیش ده‌ستگیرکراون، هه‌موو ئه‌و که‌لوپه‌لانه‌ى قوماریان پێده‌کرا له‌لایه‌ن پۆلیسه‌وه ده‌ستیان به‌سه‌رداگیراوه، تاوانباره‌کان به‌پێى مادده‌ى (389) له‌یاساى سزادانى عێراقى مامه‌ڵه‌یان له‌گه‌ڵدا ده‌کرێت»\nسه‌باح باپیرى مه‌ترسییه‌کى دیکه‌ى قومارکردنى خسته‌ڕوو که له‌دۆڕاندن و مایه‌پووچ بوونى پاره مه‌ترسیدارتره، وتی: «له‌هه‌مووى خراپتر که‌سانێک ژن و کچى خۆیان له‌سه‌ر قومار داناوه، دواتر له‌ڕێگاى په‌یوه‌ندییه کۆمه‌ڵاتییه‌کانه‌وه له‌جیاتى ژن و کچى خۆیان به‌بڕێک پاره رێککه‌وتنیان کردووه«.\nبه‌پێى به‌دواداچوونه‌کانى په‌یامنێره‌که‌ى هاوڵاتى، ئه‌و شوێنانه‌ى قوماریان لێده‌کرێت له‌سنورى پارێزگاى دهۆک زۆرن و ته‌نها له‌قه‌زاى سێمێل له (16) شوێن بوونى هه‌یه.\nئه‌و ئه‌ندامه‌ى ئه‌نجومه‌نى پارێزگاى دهۆک ئه‌وه‌ى دووپاتکرده‌وه که‌ده‌بێت بڕیاره‌که‌ى ئه‌نجومه‌ن بۆ داخستنى قومارخانه‌کان پێداچوونه‌وه‌یان پێدا بکرێته‌وه‌و له‌و رێگه‌یه‌وه بڕیار ده‌ربکرێت بۆ داخستنیان،»چاره‌سه‌ر ئه‌وه‌یه ئه‌و بڕیارى ئه‌نجومه‌ن ده‌ریکردووه ده‌بێت به‌دواداچوونى وردی بۆ بکرێت و دووباره جێبه‌جێ بکرێت تا هه‌موو شوێنه‌کان دابخرێن».\nوته‌بێژى پۆلیسى پارێزگاى دهۆک ئه‌وه‌ى روونکرده‌وه که‌چه‌ندین که‌سیان له‌سه‌ر قومارکردن ده‌ستگیرکردووه‌و چه‌ندین شوێنیان داخستووە،\nهێمن سلێمان، وته‌بێژى پۆلیسى پارێزگاى دهۆک له‌لێدوانێکدا به‌هاوڵاتى وت: «له‌ماوه‌ى هه‌فته‌یه‌کدا (10) قومارخانه داخراون و (16) که‌سیش ده‌ستگیرکراون، هه‌موو ئه‌و که‌لوپه‌لانه‌ى قوماریان پێده‌کرا له‌لایه‌ن پۆلیسه‌وه ده‌ستیان به‌سه‌رداگیراوه، تاوانباره‌کان به‌پێى مادده‌ى (389) له‌یاساى سزادانى عێراقى مامه‌ڵه‌یان له‌گه‌ڵدا ده‌کرێت».\n-مادده‌ى (389) له‌یاساى سزادانى عێراقى ژماره (111) ساڵى 1969 هه‌موارکراو، تێیدا ئاماژه به‌جۆرى سزادانى ئه‌و که‌سانه ده‌کات که‌قومارده‌که‌ن یان شوێنیان هه‌یه، که به‌م شێوه‌یه‌یه: ده‌توانرێت ئه‌و که‌سه بۆ ماوه‌ى ساڵێک زیندانى بکرێت یان غرامه بکرێت یان به‌یه‌کێک له‌و سزایانه مامه‌ڵه‌ى لەگەڵدا ده‌کرێت.\nهه‌روه‌ها ئه‌وانه‌ى شوێنى قومارکردنیان هه‌یه تایبه‌ت بێت به‌قومار یان ماڵێکیش بێت، ئه‌و سزایانه ده‌یگرێته‌وه‌و ده‌بێت ساڵێک ئه‌و شوێنه دابخرێت، ئه‌وانه‌شى قومار ده‌که‌ن مانگێک زیندانى ده‌کرێت یان غرامه ده‌کرێت.\nهێمن سلێمان ئه‌وه‌ى خسته‌ڕوو پۆلیسى تایبه‌تمه‌ندیان هه‌یه‌و هه‌ر شوێنێک بزانن قومارى لێده‌کرێت دایده‌خه‌ن، وتیشى:»قومار تاوانه، هه‌رکه‌سێک له‌پشت ئه‌م کاره‌وه بێت ئه‌ویش ده‌ستگیر ده‌که‌ین».\nوته‌بێژى پۆلیسى دهۆک داواى له‌زانکۆکاکانى دهۆک و به‌ڕێوه‌به‌رایه‌تى رۆشنبیرى و رێکخراوه ناحکومییه‌کان کرد پانێل و سمینار ئه‌نجامبده‌ن له‌پێناو نه‌هێشتنى قومارکردن له‌پارێزگاکه‌دا تا زیان و لێکه‌وته خراپه‌کانى بۆ خه‌ڵک روونبکرێته‌وه.\nئه‌مریکا پێیوتین نابێت ئه‌زموونى هه‌رێمى کوردستان دووباره بکه‌نه‌وه\nمه‌سرور بارزانى بۆ کازمى: ئاماده‌ین بۆ رێکه‌وتن و چاره‌سه‌رى یه‌کجارى\nبافڵ تاڵه‌بانى پاڵپشتى خۆى بۆ ژنان دووپاتده‌کاته‌وه\nنێچیرڤان بارزانى: پشتیوانى له کازمى ده‌که‌ین بۆ رێککه‌وتنى یه‌کجارى\nڕێواز فایه‌ق: ژن بوون ئاسان نییه\nوه‌زیرى دارایى و پێشمه‌رگه موچه‌ى یه‌که‌کانى 70 و 80 ڕێکده‌خه‌ن\nکازمى داواى گفتوگۆى نیشتیمانیانه له کورد ده‌کات\nوەزیری تەندروستی: 187 هەزار ڤاکسینى دیکه دەگاتە هه‌رێم


حكومەتی هەرێم دەستی گرتووە بەسەر زیاتر لە یەك ملیار و نیو دۆلاری داهاتی نەوت\nharem 21/05/2016 - 10:50 بڵاوکراوەتەوە لە هەواڵ/كوردستانی\nسێ پەرلەمانتاری فراكسیۆنەكانی ( یەكگرتووی ئیسلامی و گۆران و یەكێتی ) ئاشكرای دەكەن كە حكومەتی هەرێم داهاتی نەوتی چوار مانگی دەس بتەسەر كردووە و دیار نیە كە بڕەكەی یەك ملیار و 686 ملیۆن دۆلارە و تاوەكو ئێستاش مچوە دابەش ناكات.\nبە گوێرەی ڕاگەیەنراوێكی هاوبەشی هەرسێ پەرلەمانتار (د. عیزەت سابیر ئیسماعیل، عەلی حەمە ساڵح، د.شێركۆ جەودەت ) كە بە وتەی خۆیان بە هۆی پەكخستنی پەرلەمانەوە ناچار ئاراستەی ڕای گشتیان كردووە، تیایدا وردەكاری داهاتی نەوت ئاشكرا دەكەن.\nلە یاداشتەكەدا هاتووە " لە حكومەتی هەرێمی كوردستان دەپرسین ئەم پارەیە لە كوێیە؟ ئەگەر ئەم ژمارانە هەڵەیە پوختەی داهات و خەرجی هەرێمی كوردستان لە 1-1-2014 وە تا ئەمرۆ بۆ خەڵكی كوردستان و ئێمەی پەرلەمانتار ئاشكرا بكەن؟"\nیاداشتیك بۆ رای گشتی\nبەڕێزان لە غیابی شەفافیەت و پێنەدانی زانیاری دروست و پەككەوتنی پەرلەمان و نەناردنی بودجە بۆ پەرلەمان بە پێویستی دەزانین ئەم یاداشتە ئاراستەی رای گشتی بكەین.\nسەرچاوەكانی داهاتی هەرێمی كوردستان بریتیە لە داهاتی نەوت (بۆری و تەنكەر و بەرهەمی نەوتی) و غەیرە نەوت(گومرگەكان و داهاتی وەزارەتەكان)، وای دادەنێین كە داهاتی نەوتی تەنكەرو بەرهەمی نەوتی (گازو بەنزین و نەوتی سپی و گازی شل و نەوتی رەش)و داهاتی گومرگەكان‌و وەزارەتەكان هەمووی بۆ دابینكردنی سەرجەم خەرجیەكانی تری حكومەت بەكار دەهێنرێت\nئەم خشتەیە بریتیە لە پوختەی داهاتی نەوتی هەناردەكراو تەنها بە بۆری و خەرجی مووچەی فەرمانبەرانی هەریمی كوردستان لە 21-6-2015 بۆ 1-5-2016.\nداهاتی هەناردەی بۆری نەوت خەرجی مووچەی فەرمانبەران\n3950 ملیۆن دۆلار لە 21-6 بۆ 31-12-2015 2800 ملیۆن دۆلار 4 مووچەی فەرمانبەران. 4* 700 ملیۆن دۆلار\n650 ملیۆن دۆلار داهاتی مانگی 1ی 2016 450 ملیۆن دۆلار مووچەی مانگی 1ی 2016\n303 ملیۆن دۆلار داهاتی مانگی 2ی 2016 450 ملیۆن دۆلار مووچەی مانگی 2ی 2016\n557 ملیۆن دۆلار داهاتی مانگی 3ی 2016 450 ملیۆن دۆلار مووچەی مانگی 3ی 2016\n5836 ملیۆن دۆلار كۆی گشتی داهات 4150 ملیار دۆلار كۆی خەرجی\nجیاوازیەكە بریتیە لە:\nلە حكومەتی هەرێمی كوردستان دەپرسین ئەم پارەیە لە كوێیە؟ ئەگەر ئەم ژمارانە هەڵەیە پوختەی داهات و خەرجی هەرێمی كوردستان لە 1-1-2014 وە تا ئەمرۆ بۆ خەڵكی كوردستان و ئێمەی پەرلەمانتار ئاشكرا بكەن؟\nد. عیزەت سابیر ئیسماعیل، عەلی حەمە ساڵح، د.شێركۆ جەودەت


ماڵپەری فیردەوس | خوشکی ڕاستەقینەی مردوو لە چ حالەتێک نیوەی میرات دەبات ؟\nسەردێری پرسیار:خوشکی ڕاستەقینەی مردوو لە چ حالەتێک نیوەی میرات دەبات ؟\nبەرواری دانان :2019-06-28 کۆدی پرسیار:1268\nپرسیار : خوشکی ڕاستەقینەی مردوو لە چ حالەتێک نیوەی میرات دەبات ؟\nوەڵام : زانایان دەڵێن خوشکی مردووەکە نیوەی میرات دەبات ئەگەر :\n(١) ھیچ برای نەبێت .\n(٢) خۆی بەتەنیا بێت ھیچ خوشکی ڕاستەقینەی لەگەڵ نەبێت .\n(٣) مردووەکە ھیچ أصولی نەبێت ، مەبەست پێی باوکە ، وە باوکی باوکیش لەسەر وتەی دووەمی زانایان .\n(٤) مردووەکە ھیچ فرع وارثی نەبێت ، کە کوڕ و کوڕی کوڕ بەرەو خوارەوەیە .\nنموونە : کەسێک دەمرێت لە خوشکی ڕاستەقینە و ژن و برا لە باوک ، میرات بەم شێوەیە دەبێت :\n- خوشکی ڕاستەقینەی مردووەکە نیوەی میرات دەبات .\n- ژنی مردووە لە چوار بەشی میرات یەک بەش دەبات .\n- برا لە باوک ئەو میراتی ماوەتەوە بۆ ئەوە .


پێش 2 هەفتە 148 جار خوێنراوەتەوە\nگۆڕینی شێوازی ژیانی ڕۆژانه ده‌توانێت ڕێگه بگرێت له نیوه‌ی حاڵه‌ته‌کانی شێرپه‌نجه و له هه‌مان کات دا کارێگه‌ری گه‌وره‌ی هه‌یه له چاره‌سه‌ری نه‌خۆشی شێرپه‌نجه ؛ هیچ خۆراکێک یان خۆراکی ته‌ندروست به ته‌نها نامان پارێزێت له نه‌خۆشی شێرپه‌نجه.\nگرنگترین ڕێنمیایه‌کان بۆ خۆپاراستن له شێرپه‌نجه :\n1-کێشی ته‌ندروست : قه‌ڵه‌وی و زۆری کێش دووه‌م هۆکاری نه‌خۆشی شێرپه‌نجه‌یه.\n2-چالاک به و وه‌رزش بکه : که‌متر دابنیشه و زۆرتر به پێ و وه‌رزش بکه هه‌موو ڕۆژێک یان زۆربه‌ی ڕۆژه‌کانی هه‌فته.\n3-خۆراکی سه‌ره‌کی ڕۆژانه‌ت با ێکهات بێت له دانه‌وێڵه ته‌واوه‌کان ( ئاردی بۆر ، برنجی بۆر ، گه‌نمه شامی ، شۆڤان ، هتد ) ، سه‌وزه و میوه ، پاقله‌مه‌نیه‌کان له‌گه‌ڵ شیری که‌م چه‌وری و شیرمه‌نی که‌م چه‌وری.\n4-که‌مکردنه‌وه‌ی گۆشتی سوور پێویسته مرۆڤێکی پێگه‌یشتوو له هه‌فته‌یه‌ک دا زیاتر له ( ٦۰۰ گرام ) نه‌خوات و پێویسته هه‌فته‌ی دوو بۆ سێ جار ماسی بخوات به مه‌رجێک هه‌رجارێک له ( ۷۰ گرام ) زیاتر نه‌خوات.\n5-نه‌خواردنه‌وه‌ی خواردنه‌وه کحوولیه‌کان : یان زۆر که‌مکردنه‌وه‌یان ڕۆژانه نابێت یه‌ک پێک زیاتر بێت.\n6-دوور که‌وتنه‌وه له خواردنه‌وه گازی و شه‌ربه‌تی گیراوه و وزه‌به‌خشه‌کان یان که‌م کردنه‌وه‌یان.\n7-خواردنی سه‌وزه و میوه‌ی تازه و هه‌مه‌جۆر و ڕه‌نگ جیاواز : ڕۆژانه دوو جار یان زیاتر.\n8-که‌م کردنه‌وه‌ی یان نه‌خواردنی ڤاست ڤوود ( وه‌ک هه‌مبه‌رگر ، پیتزا ، گه‌س ) ، گۆشتی قووتوو ، شیرینی.\n9-که‌م کردنه‌وه‌ی بڕی شه‌کر و خوێی چێشت : نه‌خواردنیان باشتره ؛ به‌کارهێنانی به‌هارات و مادده شیرینکه‌ره سروستیه‌شیان له بری.\n10-که‌مکردنه‌وه‌ی چه‌وری ئاژه‌ڵ و به‌ز : به‌کارهێنانی زه‌یتی سروشتی وه‌ک زه‌یتی زه‌یتوون ، که‌تان ، سۆیا۰\n11-وازهێنان له جگه‌ره کێشان و نێرگه‌له‌کێشان.\n12-خواردنه‌وه‌ی بڕی پێویست له ئاو ڕۆژانه له نێوان ژه‌مه‌کان.\n13-پێدانی شیری دایک به مناڵ : زۆر گرنگه بۆ پاراستنی دایک و مناڵ له شێرپه‌نجه.\n14-شێوازی چێشت لێنان زۆر گرنگه : خواردنه‌که به هێواشی و به پله‌ی گه‌رمی نزم ئاماده بکه ؛ خواردنی کوڵاو زۆر باشتره له سوورکراوه و برژاندنی زۆر.\n15-خۆپاراستن و چاره‌سه‌رکردنی هه‌ندێک به‌کتریا و ڤایرۆس : وه‌ک به‌کتریای گه‌دده ، ڤایرۆسی جگه‌ر جۆری بی و سی ، ڤایرۆسی ئایدز ، ڤایرۆسی.\n16-دوورکه‌وتنه‌وه له تیشکی خۆر بۆ ماوه‌یه‌کی زۆر ڕۆژانه به تایبه‌ت له ئه‌و که‌سانه‌ی پێستیان زۆر سپی یه ، ڕه‌نگی قژیان کاڵه ، له مناڵی بچووک دا به‌ڵام ڕۆژانه پێویسته هه‌موو که‌سێک بۆ ماوه‌ی یه‌ک چاره‌ک بچێته به‌ر هه‌تاو.\n17-دوور که‌وتنه‌وه له خواردنی ڤیتامین و کانزا و ئۆمێگا سێ به شێوه‌ی ده‌رمان ؛ له ڕێگه‌ی خواردنه‌وه وه‌ریان بگره مه‌گه‌ر زۆر پێویست بکات.\nئاماده‌کردنی دکتۆر کامه‌ران ره‌سوڵ ژاژڵه‌یی


به‌هار مونزیر بەڕێوەبەری رێکخراوی خەڵک بۆ گەشەپێدان رایگەیاند کەبەڵگەیان لایە کچە (13) ساڵەکە ھەینی گواستراوتەوەو ئەو پیاوەی کە لەمیدیاکان حاشای کردووە لەمارەبڕینی کچەکە خزمێکى نزیکى پیاوه‌که دانی بەوەدا ناوە مارەی بڕیوە.\nماوەی چەند رۆژێکە وێنەی پیاوێک لەگەڵ کچێکی منداڵدا بڵاوبۆتەوە کەھاوسەرگریی لەگەڵ کردووە، بەڵام پیاوەکە لەچەند میدیایەک قسەی کردووەو دەڵیت شتەکە وانیە.\nبه‌هار مونزیر به‌هاوڵاتى وت بەڕێوەبەری رێکخراوی خەڵک بۆ گەشەپێدان باسی لەوەشکرد کەکچەکە تەمەن (13) ساڵە لەبری قەرز دراوەتە پیاوەکە کەتەمەنی سەروو (40) ساڵە.\nدوای بڵاوبوونەوەی هەواڵەکەش، پیاوە (40) ساڵانەکە روونکردنەوەی داو گوتی، کارێکی وای نەکردووە، ئەو کچەی وێنەکەی لەگەڵیدا بڵاوبووەتەوە، کچی هاوڕێیەکیەتی و لەموسڵ وێنەکە گیراوە.\nبه‌هار مونزیر وتیشی "چاره‌که سەعاتێک پێش ئه‌وه‌ى ئه‌و پیاوه‌ى هاوسه‌رگیرى کردووه‌و کۆنگره رۆژنامه‌وانیه‌که ئه‌نجامبدات قسه‌مان له‌گه‌لًَ خزمێکى پیاوه‌که کردووه و دڵنیایى کردوینه‌وه‌و وتى هیچ دوودڵى تێدا نیه ئه‌و که‌یسه وایه، هاوسه‌رگیری کردووه رۆژى جومعه گوێزاویه‌ته‌وه".\nوتیشی "چوار پێنج ژنى تائێستا هێناوه، ئه‌م کچه مناڵه که‌هاوسه‌رگیرى له‌گه‌ڵدا کردووه رۆژى هەینی گوێزاویه‌تیه‌وه".\nھەروەھا وتی "سه‌دان که‌یسى له‌م جۆره هه‌یه، خۆ ئه‌و که‌یسانه‌ى سه‌ر هه‌ڵده‌ده‌نه‌وه ئه‌وانه که‌سانێکى به‌ویژدانن پێیانوایه ئه‌مه ناماقوڵه پیاوێکى چل په‌نجا ساڵ له‌گه‌ڵ کچێکى سیانزه چوارده ساڵ هاوسه‌رگیرى بکات، به‌و ده‌ستدرێژییه ئه‌ڵێن زه‌واج، ئیتر به‌هه‌ر دین و یاسایه‌ک بێت".\nبه‌هار ئه‌وه‌شى روونکرده‌وه که‌سکاڵایان له‌سه‌ر ئه‌و دۆسیه‌یه نه‌کردووه، ته‌نها داوایان له‌حکومه‌ت کردووه بچن به‌دوایدا، چونکه پاراستنى ئه‌و ته‌مه‌نه له‌سه‌ر حکومه‌ته "مه‌لاکان له‌ده‌ره‌وه‌ى دادگا ده‌چن به‌چوارده پانزه ساڵى ماره‌یان ده‌بڕن که‌س نازانێ کێن".\nبەهار مونزیر، وتیشی "قسەمان لەگەڵ کەسوکاری پیاوەکە کردووە گوتویانە ئەو کچەی کەتەمەنی (13) ساڵ و چەند مانگێکە لەبری قەرز لەماڵێک وەرمانگرتووەو ئێستا دراوەتە پیاوێکی تەمەن (40) ساڵ.\nبەوتەی بەهار مونزیر، مارەبڕینەکە لەڕێگەی مامۆستایەکی ئایینییەوە کراوەو نازانن کەمامۆستاکە سەر بەوەزارەتی ئەوقافە یاخود نا.


سیاسه‌ت‌و یاسا و ئه‌خلاق له ده‌وڵه‌تی كوردستاندا – basknet.org\nسیاسییه‌كانی كوردستان، سیاسه‌ت، یاسا، كلتور، ئایین، مێژوو، ئه‌خلاق و سه‌روه‌ری ئه‌م كوردستانه‌یان له‌نێو قوڕی ژێر پێكانیان گه‌وزاندووه و به بێ عه‌قڵی خۆیان یاری به عه‌قڵی گه‌لی كورد ده‌كه‌ن و به بیركردنه‌وه كورته‌ی خۆیان وا لێكی ده‌ده‌نه‌وه وڵاتانی جیهانیان خه‌ڵه‌تاندووه بۆ به‌رژه‌وه‌ندی نیشتمان، به‌ڵام به‌داخه‌وه خۆیان باش ده‌زانن ئه‌وان نۆكه‌ری بێگانه‌ن و هه‌ندێك له ئێمه‌یان خه‌ڵه‌تاندووه و هه‌ندێكیتریشمان گیرۆده‌ی ده‌ستی ئه‌و بازاڕه‌ین كه ئه‌وان كڕین و فرۆشتمان پێوه ده‌كه‌ن.\nله‌م كوردستانه به‌شێوه‌یه‌ك دونیا شێواوه بیركردنه‌وه‌و پێشبینكردن بۆ شته‌كان گۆڕاوه و مرۆڤی ساغ و ساده نازانێت به چ بارێكدا شایه‌تو ئیمان بهێنێت، ده‌ست بۆ سه‌ری هه‌ر دارێك ده‌به‌یت هه‌ر پیسایی پێوه‌یه، به‌شێوه‌یه‌ك ده‌سه‌ڵات بروای به‌و یاسایه نییه كه خۆی ده‌ریچواندووه، ئۆپۆزسیۆن بڕوای به كاره‌كه‌ی خۆی نییه، ئاشی نه‌زانه‌و خوا ده‌یگێرێت.\nئه‌وه‌ی ده‌مه‌وێ له‌م بابه‌ته‌دا بیورژێنم ئه‌و كه‌یسانه‌یه كه قوڕِیان كرد به‌سه‌ر گه‌لی كوردا و ئێستاش هه‌موان چاویان له‌به‌رانه‌ردا نوقاندووه!\nچه‌ند رۆژێك له‌مه‌وپێش به‌شێك له لایه‌نه سیاسیه‌كان كۆبونه‌وه‌و بڕیاریان دا 6-11 هه‌ڵبژاردنی په‌رله‌مان و سه‌رۆكی هه‌رێم ئه‌نجام بدرێت، من باسی ئه‌وه ناكه‌م حزبه‌كان به چ روویه‌ك و له چ روویه‌كه‌وه باسی هه‌ڵبژاردن ده‌كه‌ن‌و چۆن ده‌یانه‌وێ متمانه‌ی هه‌ڵبژاردن بۆ هاوڵاتیان بگێڕنه‌وه، چونكه هه‌موان ده‌زانین ده‌نگی سه‌دان هه‌زار كه‌س به ده‌نگی فیشه‌كێك ده‌سڕێته‌وه‌و خامۆش ده‌كرێت، به‌ڵام ئه‌وه‌ی مه‌به‌سته ئه‌وه‌یه به كام یاسا هه‌ڵبژاردن ده‌كرێت؟ به كامه یاساو له كوێ سه‌رۆكی هه‌رێم هه‌ڵده‌بژێرێت؟\nنزیكه‌ی دوو ساڵ له‌مه‌وپێش چوار لایه‌نی كوردستان به چوار پاكێجی جیاوازه‌وه داوای هه‌مواركردنه‌وه‌ی یاسای سه‌رۆكی هه‌رێمیان كردو داوایان كرد له په‌رله‌مان هه‌ڵبژێردرێت، ئه‌دی ئێستا ئه‌م حزبانه له گوێی كام گادا خه‌وتوون‌و له كۆبونه‌وه‌كه‌دا ده‌نگیان له‌سه‌ر ئه‌وه‌دا كه سه‌رۆكی هه‌رێم له‌گه‌ڵ هه‌ڵبژاردنه‌كانی په‌رله‌مان هه‌ڵبژێردرێت، ته‌نانه‌ت سه‌رۆكی په‌رله‌مانیش له نامه‌كه‌یدا بۆ كۆمسیۆن هیچ ئاماژه‌یه‌كی بۆ ئه‌وه نه‌كردووه‌و داوای هه‌ڵبژاردنی ده‌كات، هه‌موویان ئه‌وه‌یان بیرچوه‌وه كه قه‌یرانی سیاسی و ئابووری كوردستان له‌به‌ر ئه‌وه بوو سه‌رۆك له په‌رله‌مانه‌وه هه‌ڵبژێردرێت كه‌چی ئێستا كه‌س روونكردنه‌وه نادات! جگه له‌وه‌ش ئه‌وه‌ی تا ئێستا زانراوه پارتی دیموكراتی كوردستان مه‌سعود بارزانی بۆ پۆستی سه‌رۆكی هه‌رێم كاندید ده‌كات، به‌پێی هه‌موو ئه‌و یاسایانه‌ش بێت كه خۆیان ده‌ریان كردووه‌و باوه‌ریان پێی نییه ناوبراو ناتوانێت خۆی كاندید بكات، بابه‌تی سه‌رۆكی ئێستای هه‌رێمیش بابه‌تێكیتره كه ته‌نها خودا سه‌ری لێده‌رده‌كات، لای هه‌ندێك حزب ماوه به‌سه‌ر چووه، لای هه‌ندێكیتر سه‌رۆكی راسته‌قینه‌یه، لای هه‌ندێكیتر به‌پێی یاسا كێشه‌ی له‌سه‌ره‌و لای جیهانیش سه‌رۆكی هه‌رێمه‌و لای ئێمه رۆژنامه‌نوسیش هه‌موو شتێكه چونكه نازانین چۆن ناوی بهێنین.\nله‌لایه‌كیتریشه‌وه به‌پێی زانیارییه‌كان ده‌وترێت هه‌ردوو فراكسیۆنی پارتی‌و یه‌كێتی داوا ده‌كه‌ن هه‌ڵبژاردنی ئه‌مساڵ به لیستی داخراو بێت كه ئه‌مه یاسای ده‌وێت‌و په‌رله‌مانیش بوونی نییه‌و تا ئێستا نازانرێت به چ یاسایه‌ك هه‌ڵبژاردن ده‌كرێت‌و چۆن ده‌كرێت!\nمه‌هزه‌له‌یه‌كیتری ئه‌م كوردستانه ئه‌وه‌یه حزبه كوردییه‌كان به‌رده‌وام خورمژیان ده‌وێت، چونكه حزبه‌كانی نێو ده‌سه‌ڵات، به‌شێكی حزبه‌كانیان له‌گه‌ڵ حكومه‌ت و ده‌سه‌ڵات خورما ده‌خۆن و به‌شه‌كه‌یتریان بۆ خه‌ڵه‌تاندنی خه‌ڵك‌و كۆكردنه‌وه‌ی ده‌نگ مێووژ له‌گه‌ڵ خه‌ڵك ده‌خۆن، ئه‌وانه‌شی كه ئۆپۆزسیۆنن به هه‌مان شێوه ده‌یانه‌وێ خه‌ڵك له خۆیان رازی بكه‌ن، به‌ڵام شه‌رمیش ده‌كه‌ن ره‌خنه له حكومه‌ت بگرن و به ترسه‌وه باس له گه‌نده‌ڵی‌و داواكاری خه‌ڵك ده‌كه‌ن، به‌خوا ناحه‌قیشیان ناگرم چونكه حكومه‌ت و ده‌سه‌ڵات له كوردستان بووه‌ته بازارێكی ئابووری به‌هێز و كێ خۆی به پیاو ئه‌زانێت ئه‌سپی خۆی تاو بدات و به‌شی خۆی به‌رێت، ئیتر گرێبه‌ستی نه‌وتی ده‌كات، پێشمه‌رگه خانه‌نشین ده‌كات، لایه‌نگرانی داده‌مه‌زرێنێ، هه‌رچی بێت ئۆخه‌ی ئۆخه‌ی هه‌ر كه‌س بۆ خۆی، به‌ڵام هه‌ندێكیان بێ ویژدانن و ده‌ڵێن به‌شی خۆم ئه‌خۆم و به‌شی تۆش ئه‌خۆم.\nبه كورتی و به كوردی، پاكێج و پڕۆژه و یاسا و ئه‌م جۆره گاڵته‌جاڕییانه‌ی له كوردستان بوونی هه‌یه هه‌مووی له عه‌قڵی به‌تاڵی حزبه‌كانه‌وه ده‌رده‌چێت بۆ پڕكردنی گیرفانی حزبه‌كانیان و خۆشیان بڕوایان پێی نییه‌و هه‌موو شتێك به روونی دیاره‌و ده‌رده‌كه‌وێت وه‌كو كوردیش ده‌ڵێت ئه‌گه‌ر په‌له نه‌كه‌ین هه‌موو شتێك به بێ ماندوو بوون دێته سه‌ر به‌ڕه‌كه‌و مێژووش ره‌حم به بابه‌ته‌كه‌ی من‌و بێ به‌زه‌یی‌و بێ ره‌حمی‌و نیشتمان فرۆشی ئه‌وانیش ناكات.\nسه‌عد مه‌لا عه‌بدوڵڵا گوڵپی\t2017-06-18\nتاگسه‌عد مه‌لا عه‌بدوڵڵا گوڵپی


لاپتۆپى LG Gram 14 بەفەرمى لەلایەن ئێڵ جیەوە ڕاگەیەنرا – CES2017 – کەی ئای تی ئێن\nئامێرە هەمەجۆرەکان 5, كانونی دووه‌م 2017\nکاتێک باسى بابەتێک دەکرێت کە پەیوەندیدارە بە کۆمپیوتەرە کەسیەکان ناوى (ئێڵ جى) کۆرى نابیسترێت، بەڵام دوێنێ لەمیانەى پێشانگەکانى CES 2017 کۆمپانیا کۆریەکە چەندان بەرهەمى نمایش کرد و لە نێویاندا کۆمپیوتەرێکى کەسى (لاپتۆپێک) شوێنى خۆى کردبوویەوە.\n(Gram 14) ناوى ئەم لاپتۆپەیە کە بەرهەمى زلهێزەکەى کۆریایە و خاوەن چەندان تایبەتمەندى بەرزە، کۆمپوتەرەکەى ئێڵ جى ڕوونمایەکى هەیە بە پانتایی ١٤ ئینچ و بەڕوونى فووڵ ئێچ دى لەجۆرى IPS بەڕووناکیەکى بەرز و ناوازە. لاپتۆپەکە بەوە ناسراوە کەوا لە گشت لاکانى چەماوەتەوە، هەروەها لاشەیەکى کانزایی هەیە دروستکراوە لە تێکەڵەکى مەگنسیۆم و کاربۆن تاوەکو لاپتۆپەکە کێشێکى کەمى هەبێت هەر لەبەر ئەمەشە کێشەکەى تەنها ٩٧٩ گرامە!\nلاپتۆپە کێش سووکەکە بە پرۆسێسەرى 5200U کاردەکات لەجۆرى Intel Core i5 بەخێرایی ٢،٢ گێگاهێرتز، قەبارەى ڕامەکەی ٨ گێگابایتە و بیرگەکەشى ١٢٨ گێگابایتە لەجۆرى SSD. هەرچى گرافیک کاردەکەشیەتى لەجۆرى HD Graphics 5500ە لەلایەن (ئینتێڵ)ەوە، لاپتۆپە ناوازەکە خاوەن بڵندگۆیەکە کە دەنگێکى بەرز و بێ خەوش دەبەخشێت بەهۆى تەکنەلۆژیاى Wolfsonەوە.\nئەوەى ماوەتەوە بڵێین ئەوەیە کە لێرەدا ناکۆکیەک هەیە لەنێوان پێگەکان لەسەر توانستى پاترى کۆمپیوتەرە کەسیەکە، هەندێک پێگە دەڵێن پاتریەکەى تا ٢١ کاتژمێر خۆى دەگرێت، هەندێکى تر دەڵێن کەمتر لە ١٧ کاتژمێر خۆى دەگرێت، بەڵام ئەوەى سەیرە ئەوەیە کە پێگەى فەرمى کۆمپانیا کۆریەکە ئاماژە بۆ ئەوە دەکات کە پاترى لاپتۆپەکە تواناى هەیە تاوەکو ٧،٥ کاتژمێر کار بکات!\nجێگەى ئاماژەیە LG Gram 14 بەردەستە بۆ کڕین بەنرخى ٨٥٠ دۆلارى ئەمریکى.\nتاگەکان ئێڵ جى CES2017 Kitnces2017 کۆمپوتەر هەوال


وردبینیكردنی له لیستی موچه‌ی نۆ وه‌زاره‌تی تری هه‌رێم ده‌ستپێده‌كات\nنەتەوە | 10:23:38 2018-02-13 | (7,814) جار خوێندراوەتەوە\nبڕیاره ئه‌مڕۆ سێشه‌ممه چه‌ند تیمێكی تری وردبینیكردنی موچه‌ی فه‌رمانبه‌رانی هه‌رێم له به‌غداوه بگه‌نه هه‌ولێر به‌مه‌به‌ستی وردبینیكردنی لیستی موچه‌ی نۆ وه‌زاره‌تی تری هه‌رێم، وتەبێژی وەزارەتی خوێندنی باڵاش ئاشكرای ده‌كات، "لیژنەکەی تایبه‌ت به وه‌زاره‌ته‌كه‌یان دەستیان بەوردبینی کردوە".\nبڕیاره ئه‌مڕۆ سێشه‌ممه 13ی شوبات چه‌ند تیمێكی تری وردبینیكردنی موچه‌ی فه‌رمانبه‌رانی هه‌رێمی كوردستان له به‌غداوه بگه‌نه هه‌ولێر به‌مه‌به‌ستی وردبینیكردنی لیستی موچه‌ی نۆ وه‌زاره‌تی تری هه‌رێم.\nبه‌پێی زانیارییه‌كان ئه‌و تیمانه له نۆ گروپ پێكهاتوون كه هه‌ریه‌كه‌یان تایبه‌ته به وردبینی موچه‌ی فه‌رمانبه‌رانی وه‌زاره‌تێكی تری حكومه‌تی هه‌رێمی كوردستان كه پێشتر وردبینیان بۆ نه‌كراوه.\nلای خۆشیه‌وه عەباس ئەكرەم وتەبێژی وەزارەتی خوێندنی باڵاو توێژینەوەی زانستی حكومەتی هەرێم ڕایگەیاندوه، "دوای ئەوەی دوێنێ ئەو لیژنەیە گەیشتە هەرێم ئەمڕۆ گەیشتنە وەزارەت و دەستیانكردوە بەكارەكانیان".\nناوبراو وتیشی:"ئێمەش وەك وەزارەت بەرلەهاتنی لیژنە باڵاكەی وردبینی لەدوو هەفتەی ڕابردودا كۆمەڵێك ئامادەكاریی پێشوەختەمان كردبوو، ئەوانیش هەندێ داواكاری دیكەیان هەبوو بۆیان ئامادەكراو لەڕێگەی ئیمەیڵەوە بۆیان ڕەوانە كرایە، ئەم لیژنەیەش هەر داواكاریەكیان هەبێت بۆیان ئامادەدەكرێت".\nڕونیشیكردەوە، "وەزارەتی خوێندنی باڵا یەكێكە لەوەزارەتە گەورەكان و سەرجەم زانكۆ حكومیەكان بەستراونەتەوە بەوەزارەت، نزیكەی 20 هەزار فەرمانبەری هەیە لەگەڵ حەوت هەزارو 500 مامۆستا كە وانە دەڵێنەوە لەسەرجەم زانكۆكان و دیوانی وەزارەت".


نەمانی دەرمان Archives - تۆڕی میدیایی خەڵک\nتۆڕی میدیایی خەڵک / نەمانی دەرمان\nخەڵک- لە پاش هێرشێکی داعش بۆسەر گوندی ) ئەندامێکی ئەنجوومەنی نوێنەرانی عێراق سەرەخۆشی خۆی ئاراستەی کەسوکاری ئەو شە کاروان یاروەیس، ئەندامی ئەنجومەنی نوێنەرانی عێراق، پەلاماری تیرۆریستانی داعش بۆ سەر گوندی (ئیسلاح) لەناوچەی (شێخ باوە)، کە بەهۆیەوە (٦) هاوڵاتی شەهیدبوون و (٨) تر برینداربوون، ماییەی نیگەرانی قووڵمانە. پرسە و سەرەخۆشی ئاراستەی کەسوکاری شەهیدەکان دەکەین و داوا لە خوای گەورە دەکەین شیفای بریندارەکان بدات. ئەم پەلامارە و کردە تیرۆریستیەکانی تر، کە لەم ناوچانە ئەنجام دەدرێن، پێویستە لایەنە پەیوەندارەکان پەرۆش بکات، تا پلانی تر دابنێن بۆ رووبەرووبوونەوەی تیرۆریستان. بێگومان بۆشایی ئەمنی لەو ناوچانە، وادەخوازێت هێزە چەکدارەکانی عێراق و هێزی پێشمەرگە بەهاوبەشی دۆسێەی ئاسایشی ئەو ناوچانە بەرێوەببەن و هەماهەنگی ئاسایش و دەزگا هەواڵگیرییەکان و خەڵک زیاتر بێت بۆ شوێن پێی هەڵگرتنی تیرۆریستان و لەناوبردنیان.\nتاگ: نەمانی دەرمان\nتەنگەژەی نەمانی دەرمان لە نەخۆشخانەكانی هەرێم سەرهەڵدەدات\nخەڵك لە هەرێمی كوردستان تەنگەژەی نەمانی دەرمان لە نەخۆشخانە…


ژیان | جیهان | بایدن: بڕیاری ئێران بۆ پیتاندنی یۆرانیۆم بەڕێژەی 60٪ پێچەوانەی رێککەوتننامەی ئەتۆمییە\nبایدن: بڕیاری ئێران بۆ پیتاندنی یۆرانیۆم بەڕێژەی 60٪ پێچەوانەی رێککەوتننامەی ئەتۆمییە\n2021-04-17 | 459 جار خوێندراوەتەوە\nسەرۆکی ویلایەتە یەکگرتووەکانی ئەمریکا رایگەیاند، پشتیوانی لە هەوڵەکانی ئێران بۆ پیتاندنی یۆرانیۆم بەڕێژەی 60٪ ناکەن و ئەو بڕیارە پێچەوانەی رێککەوتننامەی ئەتۆمییە.\nکۆشکی سپی: دوودڵین لە هەنگاوەکانی ئێران بۆ پیتاندنی یۆرانیۆم\nئێران: ئەنجامدەری ڕوداوەکەی وێستگەی ئەتۆمی نەتەنز ناسراوەتەوە\nگەڕێکی دیکەی دانوستانی ئێران و وڵاتانی ئەندام لە رێککەوتنی ئەتۆمی دەستیپێکرد\nدانوستانی ناڕاستەوخۆی ئێران و ئەمریکا دەستیپێکرد\nئێران: دانوستانی زیندوکردنەوەی رێککەوتنی ئەتۆمی چووەتە قۆناغی تەکنیکییەوە\nلە میانی کۆنفڕانسێکی رۆژنامەوانی هاوبەشدا لەگەڵ سەرۆک وەزیرانی ژاپۆن لە کۆشکی سپی، جۆ بایدن سەرۆکی ویلایەتە یەکگرتووەکانی ئەمریکا رایگەیاند، "هێشتا زووە پێشبینی ئەنجامی دانوستانەکانی ڤیەننا بکەین".\nراشیگەیاند، "پشتیوانی لە هەوڵەکانی ئێران بۆ پیتاندنی یۆرانیۆم بەڕێژەی ٦٠٪ ناکەین و بەڕای ئێمە ئەو بڕیارە بەهیچ شێوەیەک یارمەتیدەر نابێت"، وتیشی، بڕیارەکە پێچەوانەی بنەماکانی رێککەوتنامەی ئەتۆمییە.\nپاش ئەوەی هەفتەی رابردوو هێرشکرایە سەر بنکەی ئەتۆمی نەتەنز و زیان بە چەند سەنتەرفیوجێکی بنکەکە گەیشت، کە ئێران ئیسرائیل بە ئەنجامدانی هێرشەکە تۆمەتبار دەکات، دوێنێ هەینی محەمەد باقر قالیباف سەرۆکی پەرلەمانی ئێران لە تویتێکدا بڵاویکردەوە، وڵاتەکەی دەستیکردووە بە بەپیتاندنی یۆرانیۆم بە رێژەی ٦٠٪.\nئەوەش لە کاتێکدایە ماوەی چەند ڕۆژێکە دانوستانی ئێران و وڵاتانی 4+1 لە ڤیەننای پایتەختی نەمسا دەستیپێکردووە بە ئامانجی گەڕاندنەوەی ئەمریکا بۆ رێککەوتننامەی ئەتۆمی و سنوردارکردنەوەی بەرنامە ئەتۆمییەکەی ئێران.\nپێشبینی دەکرێت، بەرزکردنەوەی رێژەی پیتاندنی یۆرانیۆم بۆ 60٪ ئاڵۆزییەکانی نێوان ئێران و ئیسرائیل زیاتر بکات و گفتوگۆکانی ڤییەنناش پەکبخات.\nلەپێناو سوککردنی گەمارۆکانی سەر ئێران و کۆنتڕۆڵکردنی بەرنامەی ئەتۆمی ئەو وڵاتە، ساڵی ٢٠١٥، رێککەوتننامەی ئەتۆمی نێوان تاران و وڵاتانی 5+1 ئیمزا کرا، بەڵام رۆژی سێشەممە ٨ی٥ی٢٠١٨، دۆناڵد ترەمپ سەرۆکی پێشووی ئەمریکا بە بڕیارێک کشانەوەی وڵاتەکەی لە رێککەوتنەکە و گەڕاندنەوەی سزاکان بۆ سەر ئێرانی راگەیاند.\nبەهاتنە سەرکاری جۆ بایدن سەرۆکی ئێستای ویلایەتە یەکگرتووەکانی ئەمریکا هیواکان بۆ گەڕانەوەی واشنتن بۆ رێککەوتنەوە و زیندوکردنەوەی، زیاتر بوون، ئەوەش لەکاتێکدایە، پێشتر بەرپرسانی ئێران چەندین جار رایانگەیاندووە کە گفتوگۆ و دانوستانی راستەوخۆ لەگەڵ ئەمریکا لەوبارەیەوە رەتدەکەنەوە.


نادیار بوونی چارەنووسی دوو هاوڵاتی خەڵکی مەریوان – زاگرۆس پۆست\nماڵەوە / کوردستان / نادیار بوونی چارەنووسی دوو هاوڵاتی خەڵکی مەریوان\nنادیار بوونی چارەنووسی دوو هاوڵاتی خەڵکی مەریوان\nشه‌ممه 3 ئاب 2019\tکوردستان, هەواڵ 58 جار خوێنراوه‌ته‌وه\nدوو هاوڵاتی خەڵکی شاری مەریوان، دوای بانگ کردنیان بۆ ئیدارەی ئیتلاعاتی شاری مەریوان، دەستبەسەر و بۆ ئیدارەی ئیتلاعاتی ڕژیم لە شاری سنە ڕاگوێزران.\nبەپێی هەواڵی گەیشتوو بە ئاژانسی هەواڵدەری زاگرۆس پۆست:دوو لاوی کورد بە ناوەکانی “شاهۆ ئەخترکاوان و حەمدی ئەخترکاوان”، پاش بانگهێشت بۆ ئیدارەی ئیتلاعاتی شاری مەریوان، دەستبەسەر کران.\nڕۆژی یەکشەممە، ٢٣ی پووشپەڕ، “حەمدی ئەخترکاوان” خەڵکی گوندی “بڵبەر” لە ناوچەی هەورامان و دانیشتووی شاری مەریوان، پاش بانگهێشت کردنی بۆ ئیدارەی ئیتلاعاتی شاری مەریوان دەستبەسەر و لە مەڕ چارەنووسی ناوبراو هیچ هەواڵێک لەبەر دەستدا نیە.\nشاهۆ ئەخترکاوان حەتووی ڕابروو، بانگهێشتی ئیدارەی ئیتلاعاتی شاری مەریوان و دواتر دەسبەسەر کرابوو.\nئەو دوو هاوڵاتیە کوردە پاش دەستبەسەرکردنیان، بۆ لێپرسینەوە ڕەوانەی گرتنگەی ئیتلاعاتی ڕژیم لە شاری سنە، کراون.\nتا کاتی بڵاوبوونەوەی ئەم هەواڵە، هیچ زانیارییەک لەمەڕ چارەنووسی ئەم دوو لاوە کوردە لەبەر دەستدا نییە.


سەرکەوت ئەحمەد سەبارەت بە رووداوەکەی ئەمڕۆی سلێمانی روونکردنەوە دەدات - پرس میدیا\nHome سڵایدشۆو کوردستان هەواڵ سەرکەوت ئەحمەد سەبارەت بە رووداوەکەی ئەمڕۆی سلێمانی روونکردنەوە دەدات\nسەرکەوت ئەحمەد سەبارەت بە رووداوەکەی ئەمڕۆی سلێمانی روونکردنەوە دەدات\nپرس میدیا 6/22/2020 09:24:00 pm سڵایدشۆو, کوردستان, هەواڵ,\nوتەبێژی پۆلیسی سلێمانی رایگەیاند، "لە رووداوەکەی ئەمڕۆی سەر شەقامی شەست مەترسی کەسێک کوژراوە و چوار کەسی دیکەش برینداربوون".\nسەرکەوت ئەحەمد وتەبێژی پۆلیسی سلێمانی لە لێدوانێکدا بە "پرس میدیا"ی راگەیاند، "لە رووداوەکەی ئەمڕۆی سەر شەقامی شەست مەترسی شاری سلێمانی کەسێک گیانی لەدەستداوە و چوار کەسی دیکەش بریندارن، هۆکارەکەشی پارە و کێشە کۆمەڵایەتی بووە".\nئاماژەی بەوەشکرد، "رووداوکە بەهۆی پارە و کێشەی کۆمەڵایەتییەوە بووە لەنێوان دوو بەرە، ئەوە راست نییە کوژراوەکە کرێکارێک بووبێت و لەو شوێنەدا کاری کردبێت، بەڵکو کوژراو و بریندارەکان لە هەردوو بەرەن، کە لەئەنجامدا تەقەیان لە یەکدی کردووە".\nBy پرس میدیا at 6/22/2020 09:24:00 pm


تەندروستی جیهانی "کۆرۆنا لە عێراق لەکۆنترۆڵ دەرچووە"\nHome›هەواڵ›ڕۆژهەڵاتی ناوەڕاست›تەندروستی جیهانی “کۆرۆنا لە عێراق لەکۆنترۆڵ دەرچووە”\nرێکخراوی تەندروستی جیهانی لە لێدوانێکیدا ئاماژە بەوە دەکات کە پەتای کۆرۆنا لە عێراق لە دەست کەرستی تەندروستی و حکومەت دەرچووەو رۆژانە ژمارەکان لە هەڵکشاندان بەبێ بوونی رێکاری پێویست.\nئەدهەم ئیسماعیل، نوێنەری رێکخراوی تەندروستیی جیهانی لە عێراق، لە لێدوانێکی رۆژنامەوانیدا رایگەیاندووە، ژمارەی نەخۆشان لە نەخۆشخانەکان، بە تایبەت ئەوانەی پێویستییان بە چاودێریی چڕ هەیە، لە ئاستی خۆی تێپەڕیوە.\nئەدهەم ئیسماعیل هەروەها رایگەیاندووە، بارودۆخی تەندروستی لە عێراق زۆر خراپە و پەتای کۆرۆنا لە کۆنترۆڵ دەرچووە، تا ئێستا 45 هەزار و 402 کەس لە عێراق تووشی پەتای کۆرۆنا بوون و لەو ژمارەیەشدا، هەزار و 756 کەس گیانیانلەدەست داوە.


تاووتوێی چه‌ند بابه‌ت له‌گه‌ڵ پڕۆفیسۆر مستەفا زەڵمی | پایگاه اطلاع رسانی اصلاح\nپێداچوونه‌وه: ماڵپه‌ڕی ئیسلاح\n-مه‌زهه‌ب له ئیسلام دا نییه.\n-بە هیچ شێوەیەک (نەسخ) لە قورئاندا نییە.\n-ئەو مەرج وپێناسانەی بۆ (ئیجتیهاد) دانراون هەڵەن.\n-سوننەتی پێغەمبەر (د. خ) سروش (الوحی) نییە.\n-پاش ۳۵ ساڵ بەراوردی قانوون و قورئان ئێستا دەزانم خودا چەند گەورەیە!\n-لەچەندان کۆنگرەی جیهانی بە تەقریری پزیشکی دەرم خستووە، خەتەنەی کچان پانزە نەخۆشی لێ پەیدا دەبێت.\nئاماژه: پرۆفیسۆر دۆکتۆر مستەفا زەڵمی زانایێکی گەورە و سەنگینی ڕۆژهەڵاتی نێوەڕاستە، کتێبەکانی ئەو ئێستا لە زانکۆکانی جیهان بە شێوەی مەنهەج دەخوێندرێن. بۆچوونە نوێیەکانی ئەو لەسەر تەڵاق و نەسخ و خەتەنە و سوننەت و رەجم و مەزهەب و کۆمەڵە چەمکێکی دیکەی ئایینی مشتومڕێکی زۆریان لە نێو مامۆستایانی ئایینی دروست کردووە. زەڵمی تاکو ئێستاش لە نووسین بەردەوامە و چەند پرۆژەیەکی گرنگی بە دەستەوەیە. ئێمە دوای ئەوەی لە ڕێگای دکتۆر ئەحمەد بالیسانی بە خزمەت ئەم زانا پڕ زانستە گەیشتین بە باشمان زانی چەند پرسیارێکی جەدەلئامێزی ئاڕاستە بکەین، جەنابیشیان هەر چەند باری تەندروستی باش نەبوو، بەڵام بە زمانێکی شیرین وەڵامی پرسیارەکانی ئێمەی دایەوە.\n- هەموومان دەزانین پرۆفیسۆر دکتۆر مستەفا زەڵمێ کێیە، بەڵام حەزدەکەین بە کورتی لە زمانی خۆتەوە بزانین تۆ کێیت؟\nلەبارەی ئەم پرسیارە داوای لێبووردن دەکەم، نامەوێت باسی خۆم بکەم بە خراپ یان بە چاک، ژیاننامەی خۆم نووسیوەتەوە، یەکێک هەیە بۆم پێدا دەچێتەوە. ئەوەی ڕوونە من فەقێ بووم، دوانزەساڵا لە لای مەلا چاکەکان خوێندوومە، پێنج ساڵا لە ئێران لای مەلا هەرە باشەکان لە عێراقیش حەفت ساڵ لای بژاردە مەلا خوێندوومە. ئیجازەی مەلایەتیم وەرگرتوە، به‌داخەوە بەم خوێندنە نە فێری دین بووم نە فێری دنیا بووم، مەبەستم لەم شێوە (تدریس) ەیە کە هەبوو، زانستەکانی نەحو و صەرف و مەنتق و بەلاغە و ئوسوڵ و.... زانستی گەورەن بەڵام گەر بەرهەمهێن نەبن هیچ سوودێکیان نییە. واتا گەورەیی ئەو زانستانە لە بەرهەمهێنانە نەک خولانەوە بە دەوری خۆیان. بە نموونە تۆ پێنج دەفتەر دینارت پێیە دەچی بۆ شوێنێک هیچ دووکان و خواردن و خواردنەوەیەکی لێ نییە، دەی تۆش برسی و تینوتە، پێم بڵێ ئەم پارەیە لەم کاتەدا سوودی چییە؟ ئەم زانستە ئالیانە لە خودی خۆیاندا سوودیان نییە، بەڵکوو سوودە زۆرە و گەورەکەیان لە بەرهەمهێنانەوە دەردەکەوێت.\n-فەرموودەی پێغەمبەرە (د. خ) (اختلافُ اُمَّتِی رحمةٌ) کەچی دەبینین ناکۆکی و دووبەرەکی زیانی زۆری لە ئیسلام داوە، بە بۆچوونی جەنابت ئەمە چۆن لێکدەدرێتەوە؟\nئەم فەرموودەیەی پێغەمبەر (د. خ)، ئەگەر فەرموودەبێت، جیاوازە لە گەڵ پیادەکرن (تطبیق) ی ئیسلام، خۆی لە پێش (ئیختلاف) ی فوقە‌ها (مەداریسی فیقهی) هەبوون، قوتابخانەی (ئەهلی ڕەئی) پێشەواکەی ئەبو حەنیفە بوو لە کوفە، (مەدرەسەی ئەهلی حەدیسیش) پێشەواکەی ئیمامی مالیک بوو لە مەدینە. دوای مردنی خاوەنی ئەم قوتابخانانە دەمارگیری شوێنکەوتووان بە هاوکاری کاربەدەستان قوتابخانەکانیان کرد بە (مەزهەب)، ئەمە لە سەردەمی ئەمەوی. هەقیقەتەن مەزهەب لە ئیسلامدا نییە، برۆ بگەڕێ نە لە قورئان، نە لە سوننەتی پێغەمبەر، نە لە (تەتبیقی) چوار خولەفای ئیسلام مەزهەب نادۆزییەوە.  (ئیختلافی) ئوممەت ئەمە نییە، (ئیختلافی) ئوممەت بریتییە لە بۆچوونی هەمەجۆر لە سەر ئەساسی قورئان و سوننەتی پێغەمبەر (د. خ). ئەحمەد ئەمین زانایێکی می‌سڕییە، لە گۆڤاری (المنار) نووسیویەتی و دەڵێ: لە ساڵی ۱۹۴۶داوایان لە شەش زانای می‌سری کرد بۆ ئەوەی قانوونێکی مەدەنی لەسەر مەبدەئی ئیسلام بۆ وڵات دابنێن، لەم شەش زانایە دوویان شافیعی بوون، دوویان مالیکی بوون، دووییان حەنەفی بوون. ئەمانە لە نێوان خۆیان بوو بە ناکۆکییان و چوون بە گژ یەکتردا، ئەو گوتی دەبێ حەنەفی بێت، ئەو گوتی دەبێ شافیعی بێت، ئەو گوتی دەبێ مالیکی بێت، پاش شەش مانگ بە دوایاندا ناردن یەک وشەشیان ئامادە نەکردبوو! ئینجا پێیان وترا بەرپرسیاری دەکەوێتە ئەستۆی ئێوە، لەمەودوا ئێمە دەچین لە فەڕەنسا و ئیتاڵیا و سویسڕا قانوون دەهێنین لەسەر می‌سڕ جێ بەجێی دەکەین. \n- ئایا (ئیجتهاد) هەڵگۆزینی (ئەحکام) بە گوێرەی واقیع بەبێ (ثوابت) دەکرێ؟\n(ئیجتهاد) کە لە کتێبی (اصول فقە) یەکاندا باس کراوە، بۆ نموونە کە دەڵێ: ۱ـ أن یکونَ حُرا. ۲-ان یکون ذکرا. ۳- ان یکون مسلما. ئەم پێناسە و مەرجانە هەمووی هەڵەن، یەکەم (حر) و (عبد) هەر لەسەرەتای ئیسلامەوە نەماون. دووەم: ژن هێندێجار لە پیاو عاقڵترە. سێیەم: موسڵمان بێت بۆ کاروباری ئیسلام، دەنا بۆ کاری دنیا هێندێجار کابرایه‌کی مەسیحی لە بوارێکی وەک ئابووری دا خەبیرترە. پوختەی قسان ئەم مەرجانە هەموویان هەڵەن. من سێ مەرجم بۆ داناوە. \n-یانی دکتۆر تۆ ئیجتهادت لە ئیجتهاد کردووە؟\nئافەرین بەڵێ. نووسیومە مەرجەکانی (ئیجتهاد) سیانن: ۱- ان یکون ملما بمقاصد الشریعە. ۲- ان یکون ملما بمستلزمات الحیاة. ۳- ان یکون ملما بالعلاقة بین مقاصد الشریعە ومستلزمات الحیاة. خودا دەفەرمووێ: (وما أرسلناک إلا رحمة للعالمین) کەواتە خودا پێغەمبەری بۆ بەرژەوەندی مرۆڤ بە گشتی ناردووە، نەک تەن‌ها موسڵمان بە تەنیا، لەم ئایەتە هەموو حەڵاڵ و حەڕامێک ڕوون دەبێتەوە.\n-بەڵام دکتۆر لە یادمان نەچێ لەوەیە ئەم مەرجانە بۆ سەردەمی کۆن شیاوبن، ئەم مەرجانەی تۆش بۆ ئەو سەردەمە گونجاوبن؟\nمنیش دەڵێم ئەمە بۆ چەرخی خۆیان باش بوون، بەڵام گەر بێیتە سەر مەنتق و عەقڵ دەبێ مه‌قاسیدی شەریعه‌ت و پێداویستییەکانی ژیان بزانی، چونکە تۆ شەریعەت لە سەر ژیان پیادە دەکەی، کە لە ژیان جاهیل بیت بە چ جۆرێک ئەم ئیجتهادە دەکەیت؟ لێرەدا پرسیارێکی گرنگت ورووژاند، تۆ پێت وایە عەقڵ و عیلم لە یەک‌تر جیاوازن؟ بەڵێ ئەمە زۆر ڕاستە، گەلێجار دەبینین عالم شێتە. مامۆستاێکی ئایینی پێنجوێنی هەبوو، زۆر زانابوو، بەڵام لە بەر زیرەکی شێت بوو بوو. مامۆستایێکی دیکە لەوێ هەبوو دەڵێن: فەقیێەک چووە لای داوای جێگەی لێ کردووە، ئەو مەلایە قسەی پێ وتوە و دەری کردووە، بەڵام سبەی جامانەکەی بەلای سپیەکە وەردەگێڕێ و دەچێت بۆ لای بەخێرهاتنێکی گەرمی دەکات و جێگەی دەکاتەوە. ئەمەم لە دەمی کوڕەکەی بیستووە. \n-لە بارەی ناسیخ و مەنسووخ... ئایا ئەو ئایەتانەی مەنسووخن بە هۆی یاسای کاتییەوە بووە؟ ئایا دەشێ حوکمەکانیان جارێکی‌تر بگەڕێتەوە؟\nکاکە بە هیچ شێوەیەک نەسخ لە قورئاندا نییە تا حوکمەکەی بگەڕێتەوە، شتێک کە نەبێت چۆن دەگەڕێتەوە؟ تۆ لێم بپرسە هۆکارەکانی (نسخ) لە قورئاندا چین؟ پێم بڵێ: حیکمەتی (نسخ) چییە؟ ئەو ئایەتە کامەیە کە ئایەتێکی دیکەی نه‌سخ کردووە؟ دەبێ چەند شێمانە (احتمال) ێک دابنێین و بڵێین ئەمانە هۆکاری نەسخن:\nیەکەم: ئایا خودا پێش‌تر نەیدەزانی ئەو ئایەتەی لە بری ئەم ئایەته بێنێ؟ ئایا نەیدەزانی ئەم حوکمە باش‌تر لە حوکمە لە کارکەوتووەکە؟ ئەمەش نیسبەتی نەزانینە بۆ خودا، پەنا بە خودا. دووەم: دەیزانی بەڵام نەیدەتوانی ئەم حوکمە لە سەرەتادا نەهێنێ. ئەمەش بێتوانایی خودا دەردەخات پەنا بە خودا.\nسێیەم: دەیزانی ئەم حوکمە ناسیخە باشترە لە مەنسووخەکە بەڵام گوتی قەینا با جارێ وابێت. ئەمەش پێی دەڵێن گاڵتەجاری، خودا لەمە بە دوورە. \nچوارەم: رۆژهەڵاتناسەکان دەڵێن کاتی (محمد) بانگەوازی لاواز بوو، موجامەلەی غەیرە موسڵمانەکانی دەکرد و بە ئاشتی لە گەڵی هەڵ دەکردن، بەڵام کاتێ بە هێز بوو پەیامەکەی لە ئاشتییەوە گۆڕا بۆ بۆ شەڕ و تۆقاندن. ئەمەش هەڵەیە چونکە لێرە باسی خودایە نەک (محمد د. خ)!\nپێنجەم: موفەسیرەکان دەڵێن: سەرەتا مەسلەحەتەکە وابوو ئایەتی مەنسووخ بێت، بەڵام کاتێک بەرژەوەندی نەما ئایەتی ناسخ هات. ئەگەر بە قسەی ئەوانە بێت ئەوە دەبوو قورئان هەمووی نەسخ کراباوە، چونکە هەزاران جار بەرژەوەندی مرۆڤ گۆڕاوە و لە گۆڕان دایە.\n-پێوەری (نەسخ) چییە؟ ئەم ئایەتە بۆچی لە بەر ئەو ئایەتە نه‌سخ بووە؟\nدیارە ئەمە بە هاودژی (التناقض) دەزانرێت.  (تناقض) یش یانزە مەرجی هەیە، سیانیان ئیجابین: وحدة الموضوع. وحدة المحمول، وحدة.... بە محه‌مه‌د ڕەمەزان بووتیم گوت: لە قورئاندا ئایەتی هاودژ هەیە؟ گوتی: ئەستەغفیروڵڵا. گوتم: کەواتە بۆ نەسخیش ئەستەغفیڕوڵڵا. \n-زۆر باشە مامۆستا زانیمان نەسخ لە قورئاندا نییە، دیارە لەمە تۆ تەنیا نیت، هەندێ لە زاناکانی دیکەش ئەم قسەیە دەکەن، حەز دەکەم قسەی نوێی تۆ لەم بارەی نه‌سخ ببیستم؟\nلە زەمانی پێغەمبەر بە زۆر شتیان گوتوە (نسخ) بۆ نمونە بە (بیان مجمل) و (رخصە) و (تقید النص المطلق) و (تقید النص العام) و (تدرج) یان گوتوە: (نەسخ). زانای ئوصوڵی دەیگوت فلان یاوەری پێغەمبەر (د. خ) گوتوویەتی ئەم ئایەتە نەسخە. نەیدەزانی ئەو وشەی نەسخی بە مانایه‌کی دیکە بەکار هێناوە. \n-قانوون و شەریعەت جیاوازی و ناکۆکییان چییە؟\nشەریعەت بە سێ مانا هاتووە: یەکەم مانای (اخص) کە قورئانی پیرۆزە. دووەم: مانای (خاص) کە دەقی شەرعییە. سیێەم مانی (عام) کە فیقهی ئیسلامیش دەگرێتەوە. من ئەم سیانەم لە گەڵ قانوون بەراورد کردوون، شەریعە و قانوون هەردووکیان لە خزمەتکردنی مرۆڤ هاوبەشن، هەردووکیان سیستەمی ژیان رێک دەخەن. بەڵام شەریعەت سەرچاوەکەی سروشە قابیلی گۆڕان و گۆڕین نییە، دوورە لە سەهو و لە بیرچووەنەوە، بەڵام قانوون سەرچاوەکەی عەقڵی مرۆڤە و قابیلی گۆڕین و گۆڕانە، هەروە‌ها مانای قورئانیش شایەنی گۆڕینە لە زەمەنێکەوە بۆ زەمەنێکی دیکە. بە نموونە: (وأعدوا لهم ما استطعتم من قوة) کاتی خۆی هێز شمشێر و درع و... بەڵام ئەمڕۆ قوەت بریتییە لە چەکی نەوەوی و چەکی تازە و زەبەلاح. زۆر جار مرۆڤی زانا دەبینین لە ئایین پشت هەڵدەکات و بەرەو ئیلحاد مل دەنێت؟ ئەمە هەر لەسەرەتاوە زانا نەبووە. با پێت بڵێم پلەی زانست چەند جۆرێکە؛ یەکەم: هەرە بەرزی (یقین) ە. دووەم: نەفامی ئاوێتە (جەهل المرکب). سێیەم: چاولێکەری (التقلید). چوارەم: (ظن تصور طرف الراجح.) پێنجەم: الوهم. شەشەم: الشک. حەوتەم: التخیل. پلەی یەکەم کە یەقینە ئیمانی تەواو و کامڵە، من ئێستا سەت ئەوەندە ئیمانم باش‌تر و بەهێزترە لە وەختێ کە مەلا بووم؛ چونکە ئێستا بە بەڵگەی عەقڵی بۆم دەرکەوتووە خودا هەیە، ئەو وەخت ئیمانی من تەقلیدی بوو، بەڵام ئێستا یەقینییە. پاش سی و پێنج ساڵ بەراوردی قانوون و قورئان ئێستا دەزانم خودا چەند گەورەیە. \n-پەیوەندی نێوان فەلەسفە و ئایین چۆن لێک دەدەیەوە؟\nسوقرات دەڵێ: هەموو شتێک چوار هۆی هەیە:\n۱-هۆی کارا، بۆ نموونە هۆی کارای ئەم تەپڵەکەیە نەجارەکەیە. (علت فاعلی)\n۲-هۆی ماددی: دارەکەیە.  (علت مادی)\n۳-هۆی (صوریە) شکڵەکەیەتی (علت صوری)\nفەلسەفەی کۆن چەند جۆرێکە، جۆرێکیان دەڵێ: جیهان دروستکراوی سروشتە. بەشێکیان دەڵێن: دروستکراوی خودایە. ئیبنو روشد و فارابی ویستیان هەماهەنگی لە نێوان فەلسەفەی کۆن و نوێدا پەیدا بکەن. فەلسەفەی هەقیقی زیان لە مرۆڤ دوور دەخاتەوە و فێری حیکمەتی دەکات، دەی کەواتە قورئان پڕە لە فەلسەفە. سوقڕات فەیلەسووفێکی گەورە و زانا بووە، قسەیەکی هەیە دەڵێ: (القانون مایحلو للاقوی) تا ئەمڕۆش ئەمە وایە. ئەم قسەیە کە ۴۵۰ ساڵ پێش زایین کردوویەتی دەڵێی ئەمڕۆ کردوویەتی. هەموو حیزبە دەستەڵاتدارەکانی دنیا قانوون بۆ بەرژەوەندی مانەوەی خۆیان دادەنێن. سوقڕات حوکمی لەسێدارەدانی بەسەردا چەسپا، کە بردیانە بەندیخانە وتی: «رێز لە قانوون بگرن، با هەرچەند ئەم قانوونە ستەمکارانەش بێت!»\nپێویستە رێز لە قانوون بگرین بۆ ئەوەی پاشاگەردانی دروست نەبێت. دەی ئەمە چ فەلسەفەیەکی بەهێزە، دەبێ ئەوەش لە بیر نەکەین کە هەموو هەقیقەتێک خزمەتی ئیسلام دەکات.\n- لە بارەی تەسەووفەوە زۆر گوتراوە، زۆر نووسراوە، نازانم قسەی جەنابت لە بارەی ئەم چەمکەوە چییە؟\nمن پێم وایە دەبێ هەموو مرۆڤێک تەسەووفی تێدا بێت. تەسەووف بەو مانایەی دەبێ (جانیبی مەعنەویت) بە هێز‌تر بێت لە لایەنی ماددی، لایەنی خودات بە هێز‌تر بێت لە لایەنی دنیایی. هەموو موسڵمانێک دەبێ (موتەسەوویف) بێت بەڵام بەم شێوەیەی باسم کرد کە خودا دەیەوێت نەک هەواو ئارەزوو. \n-هێندێ پێیان وایە ئایینی ئیسلام لە ڕووانگەی تەکنۆلۆژیاوە دواکەوتووە ئەمە تا چەند ڕاستە؟\nئەم قسەیە عەمەلییەن ڕاستە، چونکە موسڵمانان یان زاناکانیان زیا‌تر خەریکی (خیلافاتی مەزهەبی) و شتی لاوەکین. بە نموونە لەوانەبە لە سەر بابی (الطهارة) سەت تەن وەرقە نووسرابێت، ئەمە بۆ؟ راستیەکەی ئێمەی موسڵمان، ئایاتی گەردوونیمان پشت گوێ خستووە... من ساڵی ۱۹۴۳لای مامۆستا باقر دەمخوێند، دەیوت هەورە تریشقە، فریشتەکانن بە قەمچی لە هەور دەدەن، بۆیە دەنەڕێنێت. دەیوت هەور بۆ باران وەک پێژنگ وایە.. دەی لە کاتێکدا لە کوردستان کەسێ نەبوو وەک ئەو زانا بێت، بەڵام لە ڕوانگەی دنیا و ژیان کۆڵەواربوو. کەچی قورئان زۆر بە جوانی باسی ئەم شتانەی کردووە. ڕەوشت و عەقیدە بۆ ئەوەیە کە تۆ مرۆڤێکت لێ دەرچێت بەرهەم‌هێن بیت، لە هەموو بوارەکانی ژیان. مامۆستای وامان هەیە ئێستاش باوەڕ بە چوونە سەرمانگ ناکات. کەواتە ئەوان ڕاست دەکەن کە دەڵێن موسڵمان دواکەوتوون، بەڵام ئەمە لە ڕوانگەی کردەیی (عملی)، نەک واقیعی کە شەریعەت لە لووتکەدایە.\n-ئایا سوننەت وەحییە یان نا؟\nنەخێر، بە هیچ شێوەیەک سوننەت وەحی نییە، (وماینطق عن الهوی ان هو الا وحی یوحی)، کەسانێک هەن دەڵێن سوننەت وەحییە، کەسانی دیکەش هەن دەڵێن سوننەت ناوەحییە، بەڵام ئەمان هەمووی هەڵەن، وەزیفەی پێغەمبەر (د. خ) (تبیان) و (تەبلیغ) ە، نەک شتی دیکە. سوننەت ئیحائی خوداییە نەک وەحیی خودایی، دیارە جیاوازی لە نێوان ئەم دوو چەمکە هەیە. ئیحا (ایحاء) واتا خودا خستویەتیە نێو دڵی پێغەمبەر (د. خ) وەحی راستەوخۆ لە خوداوەیە. بۆ نموونە چۆنیەتی (تفاصیل) ی نوێژ لە قورئاندا نەهاتووە، بەڵام خودا ئیحای کردوە و پێغەمبەریش تیبیانی کردووە.\n-رەخنەی ئەوە لە زەڵمی دەگیرێ کە گوایە لە مەسەلەی تەڵاق و نەسخ و خەتەنە و چەند شتێکی دیکە بە ڕەهایی قسە دەکات و هیچ بۆ بەرانبەرەکی ناهێڵێتەوە؟\nئەوە هۆی ئەوەیە من کار بە قوڕئان دەکەم، من کتێبێکم دانا بە ناوی (الطلاق فی القرآن)، بڵاوم کردەوە هیچ سوودی نەبوو، کەس گوێی بۆ نەگرت. مامۆستایێکی عاقڵ هاتە لام وتی: مەڵێ (فی القرآن) چونکە... ئینجا نووسیم (الطلاق مرتان فی تفاسیر القرآن) هەموو تەفسیرە گەورەکانم هێنایەوە، هەموو دەڵێن (مرتان) دەبێ نێوانیان هەبێت. ئەمە جێگەی خۆی گرت، مامۆستاکان پێشوازیێکی گەرمییان لێ کرد. بڕۆ لە پیاوێکی تەماتە فرۆش ببپرسە بڵێ جیاوازی نێوان (مرتان) و (اثنان) چییە؟ پێت دەڵێت: (اثنان) زەمان نییە لە نێوانیان بەڵام (مرتان) زەمان هەیە لە نێوانیان. خەتەنەی کوڕان زەرورەتە، چونکە ئەگەر ئەو پێستەی ژێرەوە لانەبرێت ئایدز پەیدا دەبێت، یان تووشی شێرپەنجە دەبێت، بەڵام خەتەنەی کچ من لەچەندان کۆنگرەی جیهانی بە تەقریری پزیشکی دەرم خستووە، پانزە نەخۆشی لێ پەیدا دەبێت. ئی‌تر کابرای مامۆستا یاخوا گەردەنی ئازابێت کە غەیبەتم دەکات، چونکە غه‌یبەتی ئەو سەوابی من زیاد دەکات.\n-لە کاتێک شێخی خاڵ و مامۆستای مودەریس لە پاڵ ئایین خزمەتی زۆریان بە زمانی کوردی کردووە، بەڵام بۆچی زەڵمی هیچی بە زمانی کوردی نەنووسیوە؟\nمن ئەودەم جگە لە تەدریس هیچ شتێکی دیکەم لە دەماخدا نەبووە، دیسان من ئەوەی نووسیومە بۆ مرۆڤم نووسیوە بە گشی، من تەن‌ها بۆ کوردم نەنووسیوە. تەرجەمە لە عەرەبییەوە بۆ کوردی ئاسانە، بەڵام بە پێچەوانەوە سوودەکەی سنووردارە. شێخ محه‌مه‌دی خاڵ ئەدیب بوو، فەقیهـ نەبوو. مامۆستا عبدالکریم هەتا ئەوپەڕ دەرجە زانابوو، فەقیهـ بوو، بەڵام من نازانم بۆچی ئیجتهادی نەکرد؟. بە شیخ محه‌مه‌د بالیسانی زۆر مورتاح بووم، زۆر بە جوانی لەیەک‌تر تێ دەگەیشتین.\n-قسە و وەسیەتی کۆتاییت؟\nهێندێ پرۆژەم لە دەست دایە خودا هاوکاریم بکات و بە ئەنجامیان بگەیەنم، حەزناکەم پێش تەواونەکردنیان خەلەل بکەوێتە مێشکم و خوانەخواستە نەتوانم بە ئاکامیان بگەیێنم. داوا لە هەموو کەسێک دەکەم بە پیاو و ژن و بە کچ و کوڕ، هەموو هەوڵێکی خۆیان بۆ بەدەستهێنانی زانست بخەنە گەڕ، چونکە دوای ئیمان هیچ شتێک نییە لە زانست و زانیاری بۆ مرۆڤ بە کەڵک‌تر بێت، تەن‌ها بە زانیاری و زانست کۆمەڵ و کۆمەڵگا پێش دەکەوێت.


نرخی بلیتی کۆنسێرتەکە چەندە و چەند بلیت دەفرۆشریت؟\nنرخی بلیتی کۆنسێرتەکە چەندە و چەند بلیت دەفرۆشریت؟\nدووشەممە, 29 نیسان 2013 03:25\nدوای چاوەڕوانییەکی زۆری هەوادارانی، لەکۆتاییدا "نەریمان بابان" لە پەڕەی تایبەتی خۆی لە فەیسبووک ڕایگەیاندووە کە کۆنسێرتەکەی لە ڕۆژی (٨/٥/٢٠١٣) لە تەلاری هونەری شاری سلێمانی کاتژمێر ٦ی ئێوارە بەڕێوە دەچێت، ٣ شوێن دیاریکراوە بۆ فرۆشتنی بلیتی کۆنسێرتەکە ئەوانیش "سەنتەری کیژێ و نوسینگەی بابیلۆن/سلیمانی و تەلاری هونەر"ـە.\nکاوان ڕەسول خاوەنی سەنتەری کیژێ لەبارەی کۆنسێرتەکەی بابان-ەوە بە NRT2ی ڕاگەیاند: ژمارەی ئەو بلیتانەی کە ئەفرۆشرێت بەپێی ژمارەی کورسییەکانی هۆڵی تەلاری هونەرە و نرخی بلیتەکەش بە ٢٠ هەزار دینارە و شوێنی تایبەتیش (V.I.P) نرخەکەی ٣٠ هەزار دینارە کە پێکدێت لە 15 ڕیز کورسی یەکەمی هۆڵەکە.\nدوای ١٧سال لە غەریبی و گەڕانەوەی بۆ کوردستان ئەمە یەکەمین جارە نەریمان بابان کۆنسێرتێکی تایبەت بەخۆی سازبکات، چاوەڕوان دەکرێت داوای دووبارەکردنەوەی کۆنسێرتەکە بکرێتەوە لەلایەن هەوادارانی هونەرمەندی ناوبراوەوە، چونکە بابان هەوادارێکی زۆری هەیە و ئەو هۆڵەش ژمارەیەکی کەم کورسی تێدایە.


نەرمین عوسمان: ئەگەر بکوژ سزای قورس بدرێت کەس زات ناکات ژن بکوژێت – کوردی – RojNews.News\nنەرمین عوسمان: ئەگەر بکوژ سزای قورس بدرێت کەس زات ناکات ژن بکوژێت\n22/04/2021 - 7:50:27 am\nنەرمین عوسمان، ڕەخنە لە لاوازیی سیستمی هەرێمی کودستان دەگرێت، کە عقڵیەتی نێرسالاریی زاڵ کردوە و جەخت دەکاتەوە، کە ئەگەر چوار بکوژ سزای قورس بدرێت، کەس زات ناکات ژن بکوژێت، هەروەها باس فەرامۆشکردنی مێژووی ژنان دەکات، کە خۆی ئێستا لە ئینستتیوتەکەیدا، گرنگیی پێدەدات.\nنەرمین عوسمان، سەرۆکی ئەنجومەنی بەڕێوەبەریی ئینستتیوتی نارین بۆ توێژینەوە و بڵاوکردنەوە لەم چاوپێکەتنەدا تیشک دەخاتە سەر دۆخی ژنان لە باشووری کوردستان و کاری ئینستتیوتەکەی، کە بەشێکی بۆ نووسینەوەی مێژووی ژنان تەرخان کردوە.\n-بەگشتیی ژنانی باشووری کوردستان لە چ دۆخێکدان؟\n” گۆڕانکاریی لە عەقڵیەتی تاکی کورد بۆ تێڕوانینی لەبەرامبەر ژن نەکراوە”\nنەرمین عوسمان: بە بەراورد بە جاران بەرەوپێش چوە، یاسای باش دەرچوە، ژن بەشدارە لە ناوەندی بڕیار، پەرلەمان و حکومەت، شوێنی گرنگ و دەزگایان بەدەستەوەیە، لە ماڵدا خاوەن بڕیار بێت، ئابووریی سەربەخۆی هەبێت، کۆمەڵێک دەستکەوتی بەدەستهێناوە، بەڵام لە چەند لایەنی دیکەوە کاری جدیی لەسەر نەکراوە، گۆڕانکاریی لە عەقڵیەتی تاکی کورد بۆ تێڕوانینی لەبەرامبەر ژن نەکراوە، خەڵک زانیاریی لەسەر یاساکان و مافەکانی ژنان نییە، ڕەگەزی بەرامبەر نازانێ ئازادیی ژن چییە، دۆستی ئازادیی ژن لەناو ژندا زۆرە، بەڵام ئەو ڕێژەیە نییە لەناو پیاودا یان کەمە، کە دۆستایەتیی ئێمە بکەن، هەندێک بەرپرسی سیاسیی باس لە ئازادیی ژن دەکەن، بەڵام بوار بە هاوژینەکەی خۆی نادات، کاری سیاسیی بکات.\n-بەشداریی ژن بەگوێرەی پێویستە؟ ئایا بەڕاستیی لە ناوەندی بڕیاردان؟ یان تەنیا ڕواڵەتییە؟\n“دەکەوێتە سەر کەسایەتییەکە، ئایا ئازایە، یان گوێڕایەڵێکی باشە”\nنەرمین عوسمان: هەردوو دیوی هەیە، ئەگەر لە ناوەندی بڕیار بێت، ڕا دەردەبڕێت، دەکەوێتە سەر کەسایەتییەکە، ئایا ئازایە، یان گوێڕایەڵێکی باشە، ئەمە لە پیاویشدا وایە، ژن لە پرسە گرنگەکانی نێوان پارتە سیاسییەکان و گفتوگۆ لەگەڵ وڵاتانی دەرەوە، خاوەن بڕیار نییە، لە دانوستانەکاندا هەر دەموچاوی پیاو دەبینی، لەکاتێکدا بۆ گفتوگۆ لەسەر ناکۆکیی نێوان پارتە سیاسییەکان، زۆر گرنگە ژن هەبێت، چونکە لەو ناکۆکییانەدا زیانلێکەوتووی یەکەم ژن و منداڵن. لەگەڵ ئەوانەشدا من هیوام هەیە، ژنان بوێری قسەکردنیان پەیداکردوە، دەنگێکی زوڵاڵیشان هەیە و زۆر جار گوێیان بۆ دەگیرێت.\n-ژن بۆ خۆی هەنگاوی بڕیوە بۆ گەیشتنی بە پێگەیەکی بەرز و خۆی پێگەیاندوە، یان وەک دەوترێت ئاسانکاریی بۆ کراوە؟\n” دەبێت ژن ئاستی ڕۆشنبیریی و تواناکانی بەرزبکاتەوە”\n-ژن ئەگەر خۆی پێشنەخستبێت، کێبڕکێی پیاوێکی بۆ ناکرێت، کە هەموو دەرفەتەکان لەبەردەمیدا کراوەن، دەبێت ژن ئاستی ڕۆشنبیریی و تواناکانی بەرزبکاتەوە، ڕێگربێت لە ئاستەنگییەکانی بەرامبەری، ژیانی ژن ئاسان نییە و ئاستەمە، کۆمەڵگا ڕێگریی لێدەکات، بەرپرسە لە ماڵ، منداڵ، کارکردن لەدەرەوە، سیاسەت کردن، ئەمانە ئەرکی زۆرن، ڕێگر دەبێت لەوەی وا بکات بارتەقای پیاوەکە سەرقاڵی خۆپێگەیاندن بێت.\n-یەکگرتنی ژن، ئاستەنگییەکان تێدەپەڕێنێت؟\n“ژنان بە هەموو جیاوازییەکانمانەوە، هاوبەشییمان هەیە”\nنەرمین عوسمان: بێگومان یەکگرتن واتا بەهێزبوون و توانا، یەکگرتن لە هەموو پرسێکدا زۆر گرنگە، ژنان هاوبەشبوونیان هەیە بە هەموو پارت و ئایدۆلۆژییە جیاوازییەکانەوە، داکۆکیی لەسەر مافی ژنان هاوبەشییە، ئیسلامیی بێت یان عەلمانی، یان هەر هیچ پێگەیەکی سیاسیی نەبێ، هەمان داواکارییمان هەیە، بۆیە دەبێت یەکگرتووبین.\n-بۆچی ئەو ژنانەی بەرپرسیارێتیییان پێدەسپێردرێت، بەردەوام دەکرێنە ئامانج و لێیان دەدرێت؟\n“ژن خاوەن هێزی سەربازیی نییە، خاڵە بەهێزەکان لای پیاوە”\nنەرمین عوسمان: لە سیاسەتدا، لە شەڕی سەربازییدا، هێرش دەکرێتە سەر خاڵی لاوازی کۆمەڵگا، لێرە ئەو خاڵە لێدانە لە ژن، مەبەست ئەوە نییە، کە ژن خۆی لاوازە، بەڵکو خاڵی لاوازی کۆمەڵگایە، ژن خاوەن هێزی سەربازیی نییە، خاڵە بەهێزەکان لای پیاوە، کۆمەڵگا وەک یەک سەیرمان ناکات، بۆیە پێویستە ژن ئەو خاڵە بەهێزانە بۆ خۆی کۆبکاتەوە، توانا زەوتکراوەکانی بەدەستبێنێتەوە و لە هەموو بوارەکاندا ببیندرێت.\n–ئامارەکانی کوشتن و خۆکوشتنی ژنان زۆر بەرزن، بەجۆرێک ڕۆژانە هەواڵی کوشتن و خۆکوشتن دەبیستین، بۆچی؟\n“سەروەرنەبوونی یاسا و دادگایە”\nنەرمین عوسمان: هۆکارەکە کۆمەڵگایەکی ناتەندروستە، ژنێک هیچ ڕێگاچارەیەکی نەما، پەنادەباتە بەر ژیان سەندنەوە لە خۆی، خۆکوشتنێکی ناچارییە، بکوژانی ژن سزای خۆیان وەرناگرن، ئەگەر یاسا سەروەربێت و چوار بکوژ سزای قورس بدرێت، سزاکانی کەم نەکرێتەوە، پەنا نەبرێتە بەر سوڵحی عەشائیریی، خەڵک زاتی نابێت ژن بکوژێت، کەواتە گرفت لە سەروەرنەبوونی یاسا و دادگا و عەقڵیەتی عەشایەرییە.\n-بەڵام زۆر جار دەوترێت، خەڵک متمانەی بە دادگا نییە، شوێنێک نییە بۆ پاراستنی ژن، بۆیە ڕێگا یدیکە هەڵدەبژێرێت؟\n“ئەگەر یاسا هەبێت، چۆن ١٢ ساڵ بەشوو دەدرێت”\n-دەوڵەت لە زۆر شتدا ئەگەر بەهێز نەبوو، شتی لابەلا دروست دەبێت، ژنیک هەڕەشەی کوشتنی لەسەربێت، لە وڵاتانی دەروە پۆلیس لەبەردەم ماڵەکەی دەوەستێت، کەسەکە دەگیرێت، دەبێت دەوڵەت پارێزگاریی لێبکات، کەواتە لە هەرێمی کوردستان هەموو سیستمە لاوازەکە، عەقڵیەتی نێرسالاریی، وردە وردە زاڵ دەبێتەوە، ئەو شتە کلتورییە دواکەوتووەی ناو عەشائیر زیندوو دەبێتەوە، کلتوری جوان لەناو عەشائیردا هەن، بەڵام کوشتنی ژنانیش بەشێکە لەو کلتورە، ئەو ژنەی لە هەولێر کوژرا، بە ١٢ ساڵیی هاوسەرگیریی پێکرابوو، ئەگەر یاسا هەبێت، چۆن دەبێت بە ١٢ ساڵیی بە شوو بدرێت؟\n-پێشنیار و چارەسەر؟\n-ئەرکەکان دەبێت دابەش بکرێت، پەروەردە زۆر خاڵی گرنگی فەرامۆشکردوە، کە گۆڕانکاریی لە کۆمەڵگادا دروست دەکات، ئەم سیستمی پەروەردەیەی ئێستا تەنیا فێرکردنە، پەروەردە نییە، بۆیە دەبێت ڕۆڵی خۆی ببینێت، دەبێت ڕێکخراوە جێندەرییەکان بودجەیان بۆ تەرخان بکرێت تا زیاتر بچنە ناو کۆمەڵگاوە، دەسەڵاتی یاسادانان و دادگاکان بەهێزبکرێن، دەزگاکانی ئاسایش و پۆلیس کاری جدیی بکەن، ئەو کەسانەش ڕێگا خۆشکەر و هاندەرن بۆ کوشتنی ژن، بە چاوی تاوانبار سەیر بکرێن.\n-نەرمین عوسمان بۆ دەستی بۆ نووسینەوەی مێژووی ژن بردوە؟\n-یەکێک لەو شتانەی لە کتێبخانە کوردییەکاندا کەمە و زۆر بایەخی پێنەدراوە، مێژووی ژنانی کوردە، لەکاتێکدا ژن ڕۆڵی گەورەی بینیوە و ئەرکی قورسی لەسەر بوە، کتێبە کوردییەکان باس لە پیاوی بەتوانا و بەهێز دەکەن، لە هەموو کتێبە بیروەرییەکاندا زۆر بەکەمیی باسی ڕۆڵی ژن کراوە، بیانییەک بیەوێت توێژینەوەبکات لە مێژووی ژنی کورددا، ئەوەندە سەرچاوەی دەستناکەوێت، کە توێژینەوەیەکی باش بکات.\n-کێن ئەو ژنانەی لەناو کتێبەکانی تۆدا جێگا دەگرن؟\n-بەشێکی خۆم دەیانناسم، بەشێکی خەڵک پێم دەناسێنن، چونکە هەموویان لە بوارە جیاجیاکاندا دەستی باڵایان هەبوە، ماندووبوون و قوربانییان داوە، لە باکوور، ڕۆژهەڵات، ڕۆژئاوا و باشوور، چەند ژنێکی عەرەبیش، کە لەناو کورددابوون، یان پێشمەرگەبوون، داکۆکیی زۆریان لە پرسی کورد کردوە.\n-بۆچی نووسەر و مێژوونووسی پیاو گرنگیی بە نووسینەوەی مێژووی ژن نادەن؟\nنەرمین عوسمان: نایانەوێت مێژووی ژن ببینن، لە ڕەگی پێشکەوتووترین پیاوی کورددا، زهنیەتێکی نێرسالاریی هەیە، خۆی دەکات بە پاڵەوان و ئەوانی تر نا، لەکاتێکدا ژنی پاڵەوانمان زۆرە و ئەرکی ئەوانەیە، کە توانای نووسینیان هەیە باسیان بکات.\n-لە کتێبی ‘گوڵدانی ژن’دا، چاوپێکەوتنت لەگەڵ ئەو ژنانە ئەنجامداوە، ئایا هەموویان لە ژیاندا ماون؟\nنەرمین عوسمان: گوڵدانی ژن دوەم کتێبە و سێیەمیش چاپ دەکەین، ئەوانەی چاوپێکەوتنم لەگەڵ کردوون، زۆربەیان لە ژیاندا ماون، دواتر پرۆژەیەکی دیکەمان هەیە، مێژووی ئەوانە دەنووسینەوە، کە کاریان کردوە، بەڵام نەچوونەتە پەڕەی کتێبەوە، خۆیان مێژووی ژیانی خۆیان نەنووسیوەتەوە.\n–بۆچی نەرمین عوسمان لە کتێبی ‘لەبەر تریفەی مانگ، خەونەکانی نیشتیمانمان دەچنی’، مێژووی خۆی نووسیییەوە، نائومێدبوو لەوەی کەسێکی دیکە مێژووی بنووسێتەوە؟\n-نائومێد نەبووم لەوەی خەڵک باسم نەکات، من یەکەم ژن بووم چوومەتە ناو کۆمەڵەی ڕەنجدەران، لە زۆر بیرەوەرییەکاندا باس کراوم، بەڵام مافی خۆمە بیرەوەرییەکانم بنووسمەوە، ئەو کەسانەی کاریگەرییان لەسەرم هەبووە باسیان کەم، چەندین وەزارەتم لە عێراق و هەرێمی کوردستان کردوە، خۆم لە هەموو کەس زیاتر وردەکارییەکان دەزانم، بۆیە گرنگە مێژووی خۆمان بنووسینەوە، بۆ ئەوەش هانی ژنانی ترم داوە.\n-کاری ئێستای نەرمین عوسمان چییە؟\n-من کاری حزبییم نەماوە، لە دوا کۆنگرەی یەکێتیی دەرنەچووم، بڕیارمدا نەچمەوە دەزگاکانی حزب، خۆم تەرخان کەم بۆ ئەو کارانەی کە نەمتوانیوە بە ئەنجامیان بگەیەنم، مێژووی ژنان یەکێک لەوانەیە، لەم ئنستتیوتە توێژینەوە و لێکۆڵینەوە لە زۆر بواری تردا دەکەین، بەتایبەت مێژووی ژن.\nڕۆژنیوز پرۆژەی مۆنۆمێنتی ئەنفال دەکاتەوە ڕۆژەڤی حکومەتی هەرێم\nئاسایشی ڕۆژئاوا ناوەندی میلشیاکانی کۆنترۆڵ کرد و ئاگربەست ڕاگەێندرا


ebdulrehman bamerni: رەمەزان ب سیهـ روژێن خو ڤە بخێر بهێت..\nهەیڤا رەمەزانێ بخێر بهێت و بەریكێن هەمیان دێ تژی بن، بەرەكەتا وێ دگەهیتە هەمی مەخلوقاتی و هەمی پێ ب شول دكەڤن. بازار تژی مروڤ دبن، مزگەفت تژی نڤێژكەر دبن، خێركەر دئێك و دوو دهلنگڤن! هەر كەسێ قوریچكەك دكونجالكەكێ را ژی ڤەشارتی، كرە ددەڤێ دوكاندارەكیدا و هەمی هەست ب كولافەتێ دكەن. هەیڤێ سیهـ روژ، بو موسلمانا سیهـ روژێن خرڤەكرنا خێرا و بو بازرگانا سیهـ روژێن كومكرنا پارا. هەر شەڤ ژی شەڤبێری و گەعدەنە، هولكا زنجیرەیێن تەلەفزیونی و درامایێن عەرەبی و كەنالێن بەریكانا و دوماهیك كامیرێن ڤەشارتی و ئەلحەمدو لیلاهـ هەیڤا رەمەزانێ هەیڤا خێرا و لێبورینێ و تەمبەلیێ یە و پارە سەرف كرنێ، یێ چ دەوامێن رەسمی لبەر سینگی نە، تا دوازدەی نیڤرو یێ ل سەر دوشەكا خوە و پفێنا وی و خەوێ یە و لێنەگرن هندەكا شەڤ و روژێن خوە یێن پێك گوهارتین، ب شەڤێ سێ دانا دخون و نیڤا روژێ دنڤستی نە و نیڤا دژی پیاسا ل بازاری دكەن، دێ بێژی دهوك یا بویە سیكا ستەنبولێ!.\nبكورتی هەمی د رەمەزانێ دگەهن و دموستەفیدن و ژێ حەز دكەن، هەچیێ دوو دەقیقا لدەف روینی، دێ بێژیت رەمەزان خێروبێرە، بو بازرگانی خالیكرنا دكانێ یە و و بو شوفێرێ تەكسیێ گەهاندنا نەفەرا یە و بو كەنالێن تەلەفزیونی بەلاڤكرنا ریكلامێن كومپانیا نە و بو مەلایی ژی كومڤەبونا موسلمانا ل مزگەفتێ یە و یێ خێر ژی بڤێن و دڤێت گونەهێن وی نەمینن، رەمەزان هەیڤا دوعا و غەفراندنێ یە و هەمی حەز دكەن، هەیڤا رەمەزانێ و هەیڤا قورئانێ و دوعا و غەفراندنێ، ژ سیهـ روژان ببیتە شێست روژ.


هێزەکانی عێراق گڕبەردەدەنە حەشارگەکانی داعش لە دوورگەی سینیە\nهێزە ئەمنییەکان شەش شوێنی حەوانەوەی گروپەکەیان گڕتێبەردا لە باکوری خۆرئاوای سەلاحەدین لەکاتی ئۆپەراسیۆنێكدا بۆ شوێنکەوتنی پاشماوەکانی داعش.\nسەربازانی عێراق بەدوای حەشارگەکانی داعشدا دەگەڕێن لەکاتی ئۆپەراسیۆنێکی ئەمنی ئەمدواییانەدا لە دوورگەی سینیەی پارێزگای سەلاحەدین لە 9 حوزەیران. [خاوەنی وێنە: وەزارەتی بەرگری عێراق]\nهێزەکانی عێراق شەش شوێنی حەوانەوەی پاشماوەکانی رێکخراوی "دەوڵەتی ئیسلامی" (داعش)یان تێکشکاند لەکاتی ئۆپەراسیۆنێکی ئەمنیی ئەمدواییانەدا لە باکوری خۆرئاوای دوورگەی سینیە له پارێزگای سەلاحەدین، فەرماندەیەکی سەربازی سێشەممە (11 حوزەیران) رایگەیاند.\nفەرماندەی ئۆپەراسیۆنەکانی سەلاحەدین، لیوا عەبدولموحسین عەباسی بە دیارونای وت لە دوو رۆژی رابردوودا، هێزە ئەمنییەکان "ئۆپەراسیۆنێکی بەرفراوانیان ئەنجامداوە بۆ لێدان لە پاشماوەکانی داعش لە ناوچەی دوورگەی سینیە لە قەزای بێجی".\nوتی ئۆپەراسیۆنەکە دوای گەیشتنی زانیاریی هەواڵگری بوو.\nعەباسی وتی تا سێشەممە، شەش شوێنی حەوانەوەی داعش دۆزرانەوە و سوتێنران، لەگەڵ "هەموو خۆراك و كه‌لوپه‌لی پزیشكی و ئامرازی لۆجستی کە لەنێویاندا بوون".\nسەربازانی عێراق بەشداریدەکەن لە ئۆپەراسیۆنێکی ئەمنیدا لە دوورگەی سینیە لە 9 حوزەیران. [خاوەنی وێنە: وەزارەتی بەرگری عێراق]\nوتیشی ئۆپەراسیۆنەکە "یارمەتی لادانی هەڕەشەی تیرۆریستان دەدات لە خەڵکی شار و گوندەکانی نزیك بە دوورگەکە" و باشترکردنی کاریگەریی ئۆپەراسیۆنەکانی ئاییندە لە خۆرئاوای سەلاحەدین.\nعەباسی وتی: "بەمزوانە کردەی بەردەوام و هەڵمەتمان دەبێت لەم ناوچانە بۆ بەتەواوی پاککردنەوەیان لە تیرۆریستان و پاراستنی سنووری کارگێڕی بە پارێزگای نەینەوا و ئەنبارەوە."\n'لە هەموو ناوچەکان دوایان کەوتووین'\nعەباسی وتی پاشماوەکانی داعش لە سەلاحەدین "دوایین هەناسەیان دەدەن".\nوتی: "چالاکییەکانیان کەمکراونەتەوە لە ئەنجامی هێرشەکان و هەڵمەتەکاندا کە ئاراستەی بنکەکانیان کراوە و لە هەموو ناوچەکان کە پەنایان بۆ بردوون دوایان دەکەوین."\nوتیشی: "بەدوایان دەکەوین و چاودێریی جوڵەکانیان دەکەین لەڕێی کاری هەواڵگرییمانه‌وه و بۆ هەر شوێنێك بڕۆن لەناویاندەبەین."\nعەباسی وتی لەم ماوەیەی دواییدا، چالاکیی ئەمنی باشترکراوەلە ناوچە دوورەدەستەکانی پارێزگاکە، لە دەرەوەی ناوەندی شارەکان.\nوتی هێزە ئەمنییەکان لە پارێزگاکە سەرکەوتووبوون لە کوشتنی هەشت ئەندامی بەناوبانگی داعشدا، شەش لە شوێنەکانی حەوانەوەی گروپەکەیان تێکشکاندووە و شەش پشتێنی بۆمبڕێژکراویان پوچەڵکردۆتەوە.\nوتی ماڵێکی بۆمبڕێژکراویشیان پاککردەوە، لەگەڵ وێستگەیەکی دروستکردنی بۆمب و ئۆتۆمبیلێکی بۆمبڕێژکراو، لە بەشی جیاوازی پارێزگاکە و وتیشی پاشماوەکانی داعش "ناتوانن خۆیان بگرن بەرامبەر هەڵمەتە کوالیتییه باڵاکانمان".\nوتی لەکاتێکدا ئاماژەی ئەوە هەیە ئاگری دانەوێڵە کێڵگەکانی پارێزگاکەی زیانبارکردووە كه‌لەلایەن داعشەوە گڕیان تێبەردراوە، "ژمارەیه‌كی زۆری ئاگرەکان لەبەر كۆمه‌ڵێك هۆكارن کە پەیوەندییان بە تیرۆریزمەوە نیە".\nوتی لەنێو ئەو هۆکارانەدا "شەڕی خێڵەکی و ناکۆکی نێوان جوتیاران لەسەر خاوەندارێتی خاکە سووتاوەکان" هەن.


كۆچی گەنجان لە هەرێمی كوردستان | KURDPLAT\nكۆچی گەنجان لە هەرێمی كوردستان\nپەرلەمانی كوردستان كۆدەبێتەوە و یەكێك لە تەوەرەكانی كۆبوونەوەكەی پرسی كۆچی گەنجانە لە هەرێمی كوردستان و بەپێی كارنامە و بانگهێشتی كۆبوونەوەكەش وەزیری وەرزش و لاوان بەشداری دانیشتنەكە دەكات، بەڵام پرسیارەكە ئەوەیە كۆچی نایاسایی گەنجان لە هەرێمی كوردستان لە چ ئاستێكدایە و لێكەوت و هۆكارەكانی چین؟\nپەرلەمان تاوتوێی دەكات\nبەپێی بانگهێشتنامەی سەرۆكایەتی پەرلەمانی كوردستان كە ئاراستەی ئەندامانی كردووە داوای كردووە رۆژی 25ی ئەم مانگە كاتژمێر 11 ئامادەی كۆبوونەوە بن و لە بەرنامەی كاری كۆبوونەوەكەشدا لە خاڵێكدا ئاماژە بەوەدراوە كە گفتوگۆ دەكرێت لەبارەی راپۆرتی لیژنەی پەیوەندییەكان و رەوەندی كوردستانی سەبارەت بە دیاردەی كۆچی گەنجان بۆ دەرەوەی وڵات بە ئامادەبوونی وەزیری رۆشنبیری و لاوانی حكومەتی هەرێمی كوردستان.\nكۆچ لە چ ئاستێكدایە\nسەرۆكی لیژنەی پەیوەندییەكان و رەوەندی كوردستانی لە پەرلەمانی كوردستان ئاشكرای دەكات ئامارەكانی كۆچی گەنجامن بۆ دەرەوەی وڵات مەترسیدارن و بەشێوەیەك لە سەرەتایی ئەمساڵەوە 14 هەزار و 500 گەنج لە هەرێمی كوردستان كۆچیان كردووە.\nرێبوار عبدولرەحیم، سەرۆكی لیژنەی پەیوەندییەكان و رەوەندی كوردستانی لە پەرلەمانی كوردستان، لە لێدوانێكدا دەڵێت: بەپێی بەدواداچوونی لیژنەكەیان دەركەتووە ئامارەكانی كۆچی گەنجانی هەرێمی كوردستان بۆ دەرەوەی وڵات مەترسیدارن لە سەرەتایی ئەمساڵەوە 14 هەزار و 500 كەس لە هەرێمی كوردستان كۆچیان كردوە.\nوتیشی: ئێمە لە راپۆرتێكدا هۆكارەكانی كۆچی گەنجان و چەند راسپاردەیەكمان ئاراستەی دەستەی سەرۆكایەتی پەرلەمانی كوردستان كردووە بەمەبەستی دانیشتنی تایبەت لەسەر پرسی كۆچی گەنجان بۆ دەروەی وڵات.\nئەگەرچی كۆچكردن هۆكارەكانی زۆرن لە هەرێمی كوردستان بەڵام لە سەروو هەموویانەوە بەرزبوونەوەی رێژەی بێكاری و قەیرانی دارایی بە هۆكاری سەرەكی چڕبوونەوەی كۆچ دادەنرێن بەدوای ژیانێكی باشتردا.\nبەپێی ئامارەكان بێكاری لە 20% بۆ 40% لە هەموو عێراق بە هەرێمی كوردستانیشەوە بەرزدەبێتەوە.\nلیژنەی دارایی لە ئەنجومەنی نوێنەرانی عێراق رێژەی بێكاری ئاشكرا دەكات و دەڵێت لەگەڵ بڵاوبوونەوەی ڤایرۆسی كۆرۆنا بێكاری 40%ـی تێپەڕاندووە.\nبەپێی زانیارییەكانی لیژنەی دارایی ئەنجومەنی نوێنەرانی عێراق، لەگەڵ بڵاوبوونەوەی ڤایرۆسی كۆرۆنا و راگەیاندنی قەدەغەی هاتووچۆ، بێكاری لە عێراق بەرزبووەوە، بەجۆرێك 40%ـی تێپەڕاند، لە كاتێكدا پێش بڵاوبوونەوەی ئەو پەتایە بەپێی داتاكان رێژەی بێكاری لە عێراق تەنها 20% بووە.\nهەر بەپێی ئامارەكان چ لە عێراق و چ لە هەرێمی كوردساتان زۆرترین گەنج بێكاربوون بەجۆرێك\n13.8%ی بێكارەكان تەمەنیان سەروو 15 ساڵە\n27.5%ی بێكارەكان تەمەنیان لە 15 بۆ 24 ساڵە\n24.5%ی بێكارەكان تەمەنیان لە 15 بۆ 19 ساڵە\n2.9%ی بێكارەكان تەمەنیان لە 60 بۆ 64 ساڵە.


وەزیری دارایی: بارزانی داوای لە عادل عەبدولمەهدی کردووە سێ مووچەى ساڵی ڕابردوو بنێرێت\n1879 جار خوێندراوه‌ته‌وه\nوەزیری دارایی و ئابووری حکومەتی هەرێمی کوردستان رایگەیاند، سه‌رۆكی حكومه‌تی هه‌رێ، داوای لە عادل عەبدولمەهدی، سه‌رۆك وه‌زیرانی عێراق كردووه سێ مووچەى ساڵی 2018 بۆ هەرێم بنێرێت.\nڕێباز حەملان، وەزیری دارایی و ئابووری ئه‌مڕۆ له‌میانی وتارێكدا له كۆڕبه‌ندی ئابوری له شاری سلێمانی رایگه‌یاند، نێچیرڤان بارزانی داوای له عادل عه‌بدولمه‌هدی كردووه مووچه‌ی سێ مانگی ساڵی 2018 ره‌وانه بكات، بۆ ئه‌وه‌ی ئه‌و سێ مووچه‌یه‌ی لێبدرێت كه دابه‌شنه‌كراوه.\nئاماژه‌ی به‌وه‌شكرد، "لەکاتی ناردنی پارەکە لەلایەن حکومەتی عێراقەوە، ئێمە لەگەڵ داهاتی ناوخۆ بەردەوام دەبین لە پێدانی مووچەی ئەو سێ مانگە".\nساڵی رابردوو فه‌رمانبه‌رانی هه‌رێمی كوردستان ته‌نها نۆ مووچه‌یان پێدرا، كۆتایی ساڵی رابردووش رێباز حه‌ملان، وه‌زیری دارایی رایگه‌یاند، مووچه‌ی مانگه‌كانی 10، 11 و 12 له ساڵی 2019 دا ده‌درێت و له ئێستاشدا وه‌زاره‌ته‌كه مووچه‌ی مانگی 10 دابه‌شده‌كات.


ئەم جارەش یادگار عەلی هونەرمەند بە دوای ناسنامەی خۆیدا دەگەڕێ.\nلە مانگی ئەیلولی ٢٠١٢ هونەرمەند یادگار لە پیشانگەیەکی هاوبەش لە (Bradford College، School of Arts & Media) لە شاری (Bradford،England) لە هۆڵی (Dean Clough) بەشداری پیشانگەی دوا قۆناغی خۆێندنی باڵای کرد(MA in Visiual Arts) کە بریتی بوون لە پانــــزە هونەرمەندی بە توانــا و هەر یەک بە تەکنیکی جیاواز و چەندین بابەتی میـــدیای جیاواز کارەکانیان نمایش کردبوو، ئەوەی شایانی باسە ئەم پیشانگەیە بەسەرکەوتووتریین پیشانگەی ئە قۆناغە هەزمار دەکرێت لە چاو ساڵانی ڕابردوو وە بووە جێگای سەرنجی بینەران و ئەو شارەو وە بووە بابەتێئئئئکی گرنگی میـدیاکانی Yorkshire.\nهونەرمەند یادگار بەچەند جۆر ستایل کارەکانـی نیشان دا بوو کاری هێڵکـاری، ئنستەلەیشن و کوورتە فیلم).\nهەمیــــشە یادگـار هەوڵـی دەرخستنی بابەت و تەکنیکی جیاوازە بۆیە بە تەنها لەسەر یەک ماددە ناوەستێت و دەست بۆ هەموو ماتریاڵکان دەبات ئەو هەوڵ ئەدات ماتریاڵ بە بابەتەکانی بناسێنیت و وە بێنە خزمەتی کارەکانی وە هەر بۆیە لەم کارانەی ئێســــتاییدا کاری ڤیــــدیوی لەسەر دەفێک نیشان داوە، بابەتی فیلمەکە باس لە قۆناغی دروســــت کردنی بەرهەمێکی خۆیەتی وە کە درووست کردنی چاکەتەکیەتی پاشان پەیوەندی بوونی بە هەمان ماتریاڵی دەفەکەوە هەیە ئەویش لە دوا جاردا هەردووکیان دووماددەی یەک چەشن و بەڵام بۆ دوو مەبەستی جیاواز بەکارهاتوون.\nوە کرۆکی کارەکانی یادگـــــار سەبارەت بە (سەفەر، کاریگەری سەفەر و لە ئەنجامدا وونـبوون و لەدەستــدانی ناسنامەی کەسایەتییەکان) ئەم بابەتانەش سەرگوزشتەو چیرۆکەکانــی رۆزانەی هونەرمەندن کە لە ژیانی خۆیدا ئەزموونی لێوەرگرتوون بوونەنەتە کەرەستەی کارەکانی، پابەندبوونی یادگار بەم بابەتەنەوە دەگەرێتەوە بۆ ئەو گەران و سەرچاوانەی کە بوونەتە دڵنیابوونی لەوەی بابەتیکی زۆر گرنگـــە دەکرێت زۆر زیاتر هەڵبگرێت کاری زۆرتری بووێت بۆ ئەوەی بابەتە شاراوەکانی تر بدۆزرێنەوە و کە مرۆڤی ئەم سەردەمەی پەرتەوازە کردووە کە مرۆڤ لە ووڵاتی خۆشیـدا تووشی بزربوونی خۆی دەبێ.


کۆڵبەرێکی کورد لە سنووری \_"خۆیـ\_"دا بریندار بوو\n20:08 - 23 پووشپەڕ 2719\nئاژانسی کوردپا: کۆڵبەرێکی کورد لە ناوچە سنوورییەکانی شاری خۆی، بوو بە ئامانجی تەقەی ڕاستەوخۆی هێزە نیزامییەکانی حکوومەت.\nبەپێی هەواڵی گەیشتوو بە ئاژانسی هەواڵدەریی کوردپا، ڕۆژی هەینی، ٢١ی پووشپەڕ، کۆڵبەرێکی کورد بە ناوی \_" کەریم فارسی\_"، ٢٩ ساڵە و خەڵکی گوندی \_"قوتوور\_"، لە سنووری شاری خۆیدا، بە هۆی تەقەی ڕاستەوخۆی هێزە نیزامییەکانی حکوومەت بریندار بوو.\nئەو کۆڵبەرە کوردە، بەبێ ئاگاداریی پێشوو و بە گومانی هەڵگرتنی باری قاچاخ، لە مەودای نزیکەوە تەقەی لێکراوە.\nئەو کۆڵبەرە کە خێزاندارە و دوو منداڵیشی هەیە، بەهۆی قورسیی برینەکەیەوە، بۆ نەخۆشخانەیەکی شاری ورمێ گواستراوەتەوە.


سیناتۆر بۆب مەنەندێز و کریس ڤان هۆڵن دژ بە سەردانەکەی ئەردوگان قسە دەکەن\nی مانگی یازده ١٣, ٢٠١٩\nسەرۆکی ئەمریکا دانلد ترامپ ئەمڕۆ لە کۆشکی سپی چاوی بە سەرۆکی تورکیا رەجەب تەییب ئەردوغان دەکەویت. سیناتۆر رابرت مەنەدێز کریس ڤان هۆڵن،دیموکرات رەخنەی لە سەردانە کە گرت و بە 'هەڵە' ناوی دەبات\nسەرۆکی ئەمریکا دانلد ترامپ ئەمڕۆ لە کۆشکی سپی چاوی بە سەرۆکی تورکیا رەجەب تەییب ئەردوغان دەکەویت. سیناتۆر رابرت مەنەدێز،دیموکرات نوێنەری ویلایەتی نیوجرسی، رەخنەی لە سەردانە کە گرت و بە 'هەڵە' ناوی دەبات. مەنەدیز دەڵێت " کاتێک سەرۆک ترامپ لە کۆشکی سپی پێشوازی لە سەرۆکی تورکی ئەردوگان دەکات ئەو پێشوازی لە دیکتاتۆرێکی پێشیلکاری مافەکانی مرۆڤ دەکات و دۆستێکی پوتن کە هەڵس و کەوتی تا دێت دژ بە بەرژەوەندیەکانی وڵاتە یەکگرتووەکان و هاووپەیماناندایە، ئەوە هەڵەیەکی ستراتیژی ترە و پێشێلیەکی هەرە گەورەیە لە دەسەڵاتی سەرۆکایەتی.\nلەم ساڵانەی دووایەدا سەرۆکی تورکی چەندین بریاری وەرگرتووە بۆ دوورکەوتنەوە لە ناتۆ و وڵاتە یەکگرتووەکان و لە هەرە پرینسیبە بناغەیەکانی دیموکراسی.\nبە هەڵە تێ مەگە، کردارەکانی ئەردوگان بە مەبەستەوەیە وە جێ سەرسوورمانە هەر سەرۆک کۆمارێکی ئەمەریکایی رێبازە زیان بەخشەکانی ئەردوگان رەوا بکات و لە کۆشکی سپی پێشوازی لێبکات، سەرۆک هەر وا بە ئاسانی ئەم کۆبۆنەوەیە هەڵەیە، وە من بە هیوام لە جیاتی ئەوەی سیست و نەرم و نیا بیت لەگەڵ رێبازەکانی ئەردوگان کە بە پێچەوانەی بەرژەوەندیەکانی وڵاتە یەکگرتووەکاندایە، ئەم کۆبۆنەوەیە بە هەڵە، بەو شێوەیە لێ بڕوانە کە ئەمەزۆرتر تەنها وێنە گرتنێکە لەگەڵ دیکتاتۆرێکی تر، وە لە جیاتی ئەوە دەبێت لە راستیدا ئەم سەردانە بۆ بەرگری لە بەهاکانی ئەمەریکا و هاووپەیمانانمان بە کار بهێنیت، وە ئەو دەتوانی لە رێگای ئەو هەموو پرسیارانە وە کە هێشتا ماوە تورکیا وەڵامیان بداتەوە ئەنجامی بدات، سیناتۆر مەنەندیز لە درێژایی ووتارەکەیدا چەند پرسیارێکی لە سەرۆک ترامپ کرد سەبارەت بە کڕینی سیستمی موشەکیس – 400 ، بانکی هالەک و خۆلادانی ئێران لە گەورەترین سزاکاندا لە مێژوو،تاوانەکانی شەڕ لە لایەن هێزەکانی بە پشتگیری تورکیا کە ترامپ بە دانی چرای سەوز بانگهێشتی تورکیای کرد، راپۆرتی نەتەوە یەکگرتووەکان لە بارەی 200 هەزار پەنابەر لەو ناوچانەی بە ناو ئاسایش و ئارامە کە لە ژێر کۆنترۆڵی تورکەکاندایە، منیندیز دەڵێت من دڵنیام هەندێ لەو ئاوارانە وا راگەیاندراوە لە لایەن هێزەکانی بە پاڵپشتی تورکیا لیان دراوە، رفیدراوون وە بە کۆمەڵ کوژراوون، پاش کشانەوەی هێزەکانی ئەمەریکا.\nهەر وەها سیناتور کریس ڤان هۆڵن ووتی دەمەوێ باس لە بابەتێکی تردا لە بەرامبەر بە سینات بکەم وە ئەوەش بەرهەڵستی بە هێزم بەرامبەر بە بریاری شەرمەزارانەی سەرۆک ترامپ بۆ بانگهێشتکردنی سەرۆکی تورکی رەجەب تەیب ئەردوگان سبەی بۆ کۆشکی سپی، بریارێکە کە سەرنجی هاووپەیمانانمانی راکێشاوە وە دوژمنانمان پێی خۆشحاڵە، بریارێکە کە سوکایەتی بە ئەرزشەکانمان دەکات، بە بەرژەوەندیەکانی ئاسایشی نەتەوایەتیمان وە بریارێکە کە پەیامیكی زۆر ناخۆش ئاراستەی جیهان دەکات لە بارەی ئەو بانگهێشتەی ئەردوگان بۆ کۆشکی سپی، هەر لە ماوەی پێنج هەفتەی رابوردوودا سەرۆکی تورکی ئەردوگان ئەم کرادارانەی ئەنجام داوە، هێڕشێکی ئەنجام داوە دژ بە هاووپەیمانی سەرەکیمان لە شەڕمان دژ بە تیرۆریستانی دەوڵەتی ئیسلامی، هێزەکانی سوریای دیمۆکراتیک بە رێبەرایەتی کوردەکانی سوریا، سەرۆک ئەردوگان و هێزەکانی 200 کەس کوشتوون و 300 هەزار کەسیش ئاوارە بوونە وە ئازادکردنی هەزار لە زیندانیانی دەوڵەتی ئیسلامی، ئەردوگان جیهادیستە بەکرێگیراوەکانی بە کار دێنێت کە زۆریان لە ئەندامانی سەر بە القاعدەدان وە پێشیلیەکی زۆر گەورە ئەنجام دەدەن کە بەرێوەبەرایەتی ترامپ وەکو تاوانەکانی شەڕ لێ دەڕوانن، هەر وەها وا راگەندراوە کە هەێزەکانی سەر بە تورکیا چەکی کیمیاوی فوسفۆریان بە کارهێناوە، دیسان ئەردوگان و هێزەکان پێشیلی لە رێکەوتنامەی ناوچەی ئاسایش و ئارام کردوون کە لە چەند هەفتەی رابوردوودا لە لایەن جێگری سەرۆک کۆمار پینس لە ئەنکارا لە سەری رێک کەوتن، هەر پاش ئەوە ئەردوگان لەوڵا لەگەڵ روسیا رێکەوتنامەیەکی ئەنجام دا، ئەردوگان هەر وەها تیمی تیرۆری پێکهێنا بۆ تیرۆرکردنی رێبەرانی بالا کوردەکانی سوریای هاووپەیمانمان، فەرماندە ژنراڵ مەزلووم، وە سەرۆک ئەردوگان ئەوەی کرد پاش ئەوەی سەرۆک ترامپ رایگەیاند کوردەکانی سوریای هاووپەیمانمان زانیاری گرنگیان لە کوشتنی رێبەری دەوڵەتی ئیسلامی بەغدادی بۆ دابین کردین ، لە راستیدا ئەردوگان بەراووردی رێبەری لەشکەری کوردەکانی سوریای هاووپەیمانمان کە ئەرکی شەڕی دەوڵەتی ئیسلامی لە ئەستۆدا گرت لەگەڵ رێبەری دەوڵەتی ئیسلامی کە تازە گوشتمان، سەرۆک ئەردوگان هەموو ئەو کارانە لە ماوەی پێنج هەفتەدا ئەنجام دا، جا سەرۆک ترامپ چی دەکات؟ لە جیاتی ئەوەی لە ئەنجومەنی نوێنەران و سینات داوای پەسەندکردنی بریاری سزاکان بکات، ئەو بە سەردانی کۆشکی سپی ئەردوگان لەو هەموو کارانەدا خەڵات دەکات ، خانمی سەرۆک( مەبەست پیلۆسی)بەو شیوە لەگەڵ کەسێکدا هەڵس و کەوت ناکرێ کە لە ماوەی پینج هەفتەی رابوردوودا بێرێزی لە ئەمەریکا کردووە، بەرژەوەندیەکانمانی خستووەتە مەترسیەوە، مەترسی درووستکردنە سەر هاووپەیمانانمان، بەهێزکردنی روسیا و ئەسەد و ئێران وە مەترسیەکی زۆرتر بۆ سەر ئیسرائیلی هاووپەیمانمان وە پەیامێکی زۆر بەد ئاراستەی جیهان دەکات.


برەودان بە سەلامەتی ڕۆژنامەنووسان و دیاردەی دەربازبوون لە سزا لە تاوانەکان بەرامیەر بە ڕۆژنامەنووسان لە پرسە سەرکی و گرنگەکانی یونسکۆ UNESCO یە کە پشتگیری دەکات بۆ بەدیهێنانی ئازادی ڕۆژنامەوانی لەسەرجەم پلات فۆرمە میدیایەکان.\nلە تێکڕای گشتی هەر پێنج رۆژ جارێک لە جیهاندا ڕۆژنامەنووسێک دەکوژرێت بەهۆی بڵاوکردنەوەی زانیاری بۆجەماوەر ، وە زۆر جار ئەو هێرشانەی کە ڕووبەڕووی کارمەندانی بواری میدیاکان دەبنەوە لەو ناوچانەدایە کە ململانێی تێدا نیە و لە سەر دەستی گروپە تاوانکاریەکان ومیلیشیا وکەسانی ئاسایش و هەتا پۆلیسی خۆجێی ڕوودەدات ، کە سەردەکێشێ بۆ ئەوەی رۆژنامەنووسان لەنێو ئەو گروپانەدانبن کە زۆرترین مەترسی و هیرشکردنی وەک کوشتن و ڕفاندن وگێچەڵ پێکردن و تۆقاندن وگرتنی نایاسایی وزیندانی کردنی زۆرە ملێیان لەسەر بێت.\nئەوە ڕوونە کە دیاردەی دەربازبوون لە سزا بۆ تاوانەکان بەرامبەر بە هۆیەکانی ڕاگەیاندن پشکی گەورەی هەیە لە بەردەوامی بوونی توندوتیژیەکان، و دەرئەنجام کاریگەری دەبێت لەسەر ڕۆژنامەنووسان بۆ گرتنەبەری نەهجی خود چاودێری کە دواتر سەرهەڵدەدات بۆ بێبەشبوونی کۆمەڵگا لە زانیاری و بەرتەسک بوونەوەی ئازادی ڕۆژنامەگەری ، کە بەشێوەیەکی ڕاستەوخۆ کار کاریگەری دەبێت لەسەر بنەماکانی مافی مرۆڤی نەتەوەبەکگرتوەکان بۆ پشتیوانی و بەهێزکردنی ئاشتی و ئاسایش و گەشەی بەردەوام لە چوارچێوەی پلانی کاری نەتەوەیەکگرتووەکان تایبەت بە سەلامەتی ڕۆناژنامەنووسان وپرسی دەربازبوون لە سزا لە تاوانەکان بەرامبەر بە ڕۆژنامەنووسان .\nئەگەر پێدا چوونەوەیەک بەیاسای سزادانی عێراقی بکەین کە مێژووەکەی دەگەڕێتەوە بۆ ساڵی 1969 سەرەڕای بوونی چاکسازیەکی بەشی کە لەماوەی ئەوساڵانەکاندا تێیدا کراوە بەتایبەتی لەساڵی 2008 ،هێشتا زۆریک لە تاوانەکانی ناوزڕاندن ناڕوونە و ڕێگری دەکات لە ئازادی ڕا دەربڕین.\nبۆ ئەم مەبەستەش دەسەڵاتداران لەناوچەکانی عیراقی فێدراڵ و حکومەتی هەرێمی کوردستان دادگا کان بەکار دەهێنن لەژێر ئەم یاسایەدا لە هەندێ باردا بۆ ترساندن و بۆ بێدەنگکردنی ڕۆژنامەنووسان و چالاکوان و دەنگە ناڕەزاییەکانی دیکە.\nڕێکخروای چاودێری مافەکانی مرۆڤ بۆ ئەم مەبەستە ،داوا دەکات لە ئەنجومونی نوێنەرانی عێراق بە پووچەڵکردنەوە و هەڵوشاندنەوەی تاوانی ناوەزڕاندن لە یاسای سزدانی عێراقی وگۆڕینی بۆ سزای ناوزڕاندنی مەدەنی و ڕاستکردنەوە یاسا وبەندەکانی یاسای سزادان بە پێویست دەزانێت بەهۆی ڕێگریکرنی لە ئازادی ڕادەریڕین بەرێگەیەک کە ناگونجێت لەگەڵ یاسا نێدەوڵەتیەکان هەروها داوای بەدواداچوونیش دەکات بۆ سەرجەم سکاڵا دروستەکان لەلایەن ئەوکەسانەی کە هەڕەشە یان هێرشیان کراوتەسەر لەلایەن فەرمانبەرانی دەوڵەت یان لایەنێکی کارای ناحکومی و گرتنەبەری هەنگاوی کار بۆ پاراستنیان .\nلەپرۆژەی یاسایی تاوانی زانیاری تەکنەلۆژیا کە لەلایەن دوولیژنەی پەرلەمان عێراق لە 12 کانوونی دووەمی ساڵی 2019 پێشکەشکرا ، ئەم پرۆژە یاسایە لە توانایدایە مافی ئازادی دەربڕین لەعێراق بەرتەسک بکاتەوە ،وە ژمارەیەک لە بڕگەکانی ئەم یاسایە بەکارهێنانی کۆمپیوتەر بۆپەیوەندیکردن لە کۆمەڵیک ە چالاکی دیاریکراو لە مەودایەکی فراواندا تاوانبار دەکات. هەروەک لە بڕگەی 3 ئەم یاسایەدا باس لە سزای زیندانی هەتا هەتایی دەکات و لەگەڵ پێدانی بڕێکی گەورە لە غەڕامە بۆهەر کەسێک کە ئامێری کۆمپیوتەر و تۆڕەی زانیاری بەکاربهێنيت بە ئەنقەست بۆ مەبەستی “: تێکدانی سەربەخۆی ، و یەکێتی، و ئاسایشی وڵات وە یان تێکدانی ئابووری و بەرژەوندی سیاسی و سەربازی وئاسایش ” وەیان بەشداریکردن و دانوستان و برەوەدان و پەیمان بەستن لەگەڵ کیانێکی نەیار یان مامەڵکردن لەگەڵیدا بەهەرشێوەیک لە شێوەکان بەئامانجی تێکدانی ئارامی و سیستەمی گشتی وەیان ڕووبەڕوو بوونەوەی وڵات بە مەترسی “.\nوە لە هەمان یاسا دا ولە بڕگەی 2 رێگرتن لەخراپ بەکارهێنانی ئامیرەکانی پەیوەندیکردن هاتووەکە رێگە داروە بە زیندانی کردن و پێدانی غەڕامە لە نێویشیدا خراپ بەکارهێنانی موبایل و نامەی ئەلیکترونی (بەشێوەیکی فراوان ئەنتەر ینت) بۆ هەڕەشکردن و بێِرێزی بە پیرۆزیەکان و بڵاوکردنەوە هەواڵی چەواشەکاری وخستنەڕووی گفتوگۆ تایبەتەکان و بڵاوکردنەوەی وێنەیەکی نەشیاو و گونجاو نەبێت لەگەڵ بەهای کۆمەڵگادا وەیان ئەنجامدانی هەر کردەیەک کە زیان بگەیەنێت بە شکۆمەندی یان نامووسی کەسێک ، و یان هاندان بۆ ئەنجامدانی تاوان یان کردەیەکی نا ئەخلاقی یان بڵاوکردنەوەی زانیاری کەسی هەتا ئەگەر ڕاستیشی تێدا بێت، وە لە یاساکەدا هیچ کام لەدەستەواژەکانی ناو بەندەکاندا پێناسەی بۆ نەکردووە لەگەڵ نەبوونی ڕاڤەیەکی ڕوون وئاشکرا لەسەر چۆنیتی پرۆسەی وەرگرتنی مۆڵەت یاخود ڕووخسەت ، بە هەمان شێوە بۆ هەردوو یاسای سزادان بەندی 156 هاتووە بە تاوانبارکرن لە سەرپێچیکردن لە ” سەریەخۆی و یەکێتی دەوڵەت” وەیان ئاسایشی نیشتمانی، لە بەندی 229 هاتووە تایبەت بە هەڕەشەکردن لە “بەرپرسیک “.\nلەبەر ئەوە لە زۆر باردا دەسەڵاتدارن لەسەرجەم عێراق بە هەرێمی کوردستانیشەوە بەردوامن لە بەکارهێنانی یاسا دارێژراوە ناڕوونەکان کەپێچ و پەنای تێدایە و ڕێگە دەدات بە دادوەرەکان بە ئاڕاستەکردنی تۆمەتی تاوان لەسەر ئەو ڕاو پێشنیارانەی کە ئەوان لێی ناڕەزاین ،هەرچەند یاسای نیودەوڵەتی بۆ چاوێرکردنی مافەکانی مرۆڤ رێگەی داوە بە ڕێگرتن لە لە ئازادی ڕا دەربڕین بۆ پاراساتنی ناوبانگی ئەوانی دیکە بەڵام ڕێگریەکان دەبێت پێویستی بێت و بە ووردی و بەدیقەتەوە دیاری کرا بێت.


كێشەی گەلی كورد لە دیدی ئەحمەد كاكە مەحممودەوە\n* لە سۆنگەی ئەوەی كە ئێمە دەمانەوێت بەرنامەو دەستورو شەرعی خوا كاربكاو بروانێتە هەموو پێشهات و مەسەلەكان، قەزیەی كوردیش بەكێشەیەكی ئیسلامیی سەیر دەكەین و پێمان وایە كورد: یەكێ لەو سەدان و هەزاران نەتەوەو گەلانەی دونیایە كەخوا بەرامبەریان دەفەرموێ: ( وجعلناكم شعوبا وقبائل لتعارفوا ان اكرمكم عندالله اتقاكم )، كورد نەتەوەیەكە وەك گشت نەتەوەكانی گێتیی و دەبێ هەموو مافێكمان دیاری بكرێت، دەبێ زمان و كاڵاو باڵایان پەسەند بێت، نیشتمان و فەرهەنگ و كەلتوریان ددانی پێدا بنرێت .\n* ئێمە بەلامانەوە ڕەوا نییە هیچ گەل و نەتەوەیەك بچەوسێنرێتەوەو مافی ڕەوای خۆی لێ زەوت بكرێت چونكە – ئەگەر موسوڵمانیش نەبن - وەكو مرۆڤ رێزیان هەیەو دەبێ قەدریان بگیردرێت و بەكەم تەماشا نەكرێن، بۆیە ئێمە دەڵێین: یان ئەوەتا نابێت هیچ گەل و نەتەوەیەك لە دونیای ئیسلامەتیدا – نیوە دوورگەی عەرەبیی و دراوسێكان – ناویان لەسەر نەخشەی جوگرافیای سیاسیی هەبێ و هەر وڵاتەی بۆخۆی دەوڵەتێك بێت، یان دەبێ كوردیش بۆخۆی دەوڵەتێك بێت، وەیان دەبێ ناوی هەموو لەسەر نەخشە بسرێتەوەو هەموویان وشەی (دەوڵەتی ئیسلامی) كۆیان بكاتەوە، بەڵێ لەبنەرەتدا مرۆڤەكان دەبێ گشت برا بن و پێكەوە برایانە دەوڵەت بەرن بەرێوەو جیاوازی نەبێ لەنێوان هیچ نەتەوەیەكدا، ئیسلامیش وا سەیری ئەم دونیایە دەكات، بەڵام ئیستا كە لەت وپەت بووەو پارچە پارچە كراوەو هەر پارچەش سیاسەتی وڵاتێك دەیبا بەرێوە، یان ئەوەتە دەبێ گشت ببنەوە یەك ، یان دەبێ هەموو نەتەوەیەك ناونیشانی خۆی لەسەر نەخشەی جیهانی هەبێ و لەلایەن زلهێزەكانی دونیاوە ددان بە وجودیدا بنرێت .\n* خۆئەگەر نەكرێت – لەبەر سیاسەتی دونیای ئەمرۆ – سەربەخۆیی وەرگرێت و دەوڵەتێكی كوردی پێك بهێنرێت، دەكرێ بەشێوەی ویلایات و فیدراڵیەت مافی ڕەوای خۆی بدرێتێ و بەیاساو قانونی فیدراڵییەتی گشتیی جیهان بجوڵێتەوە، سنوورو زمان و بەرهەم و دەرامەتی پارێزراوبێت و خەرج بكرێت بۆ پێویستی دانیشتوانی كوردستان و پاشانیش لەرووی شەریعەتی ئیسلامەوە ئەگەر لەپرۆژەكان زیادەی هەبوو وەلێی دەمایەوە، ئەوسا بدرێتەوە بەحكومەتی مەركەزی، ئەمیش بەشێوەیەكی دادگەرانە بەسەر هاوڵاتیاندا دابەش بكات و كەسی لێ بێ بەش نەكات، واتە: لەو دەرامەتە بەشی هەموو شاروو گوندەكان بدرێت بەدامەزراندنی هاوڵاتیان، بەچاككردنی جادەو رێگاو بان و بەكردنەوەی نەخۆشخانەو قوتابخانەو مزگەوت و هتد بۆیان.. لەگەڵ ئەمانەشدا نابێ پێوەری هاوڵاتی بوون ئینتیمای حیزبیی بێت، بەڵكو تەنیاو تەنیا لەداییكبووی ئەوێ بێ، وەیان بەشێوەی رەسمیی لەلایەن ئەو دەوڵەتەوە رێی پێدرابێت لەو نیشتمانەدا بژی .\n* ئێمە لەڕووی بەرنامەی دینی ئیسلامەوە دەروانینە مافی هەموو مرۆڤێك لەم سەرگۆی زەوییەدا بەوشكانیی و دەریاییەوە، پێویستە لەسەر بنەماكانی:( كان الناس أمة واحدة..) تەعامولی لەگەڵ بكرێت، واتە: ئەگەر خەلافەتی ئیسلامیی هەبوو خەمی مرۆڤەكانی گشت دونیا بخوات، بەتایبەتی ئەوانەیان لەژێر ركێفی ئەودان، ئیتر زمان و فەرهەنگ و نەتەوەیان هەرچی ببێت، لەبەر ئەوە لەسنوری ئەودان لەهەموو پێداویستییەكانی سیاسیی و كۆمەڵاتیی و ئابوریی ژیانییان بەر پرسە لەدونیاو لەقیامەتدا، هەر لەو روویەوە بوو عومەری كوری خەتتاب – كە لەمەركەزی دەوڵەتی ئیسلامیی ئەوكاتەوە لەمەدینە دەیگوت: كارژەلەیەك پێی هەڵكەوێت لەبەردێك لەدیجلەو فوراتدا عومەر بەرپرسە، چونكە ئەو چووەتە ژێر پاراستنی باری سیاسیی و كۆمەڵایەتیی و خۆشگوزەرانیی پێكهاتەی ئەو دەوڵەتە، ئیسلام تێی گەیاندبوو لەبن یاسای ( كلكم راع وكلكم مسئول عن رعیته ) هەركەسێك لەناو تەواوی خەڵكانی دەوڵەتەكەیدا برسی بێت، ئەو بەر پرسە، هەربۆیە لەساڵە نەهاتەكاندا خەلیفەی موسوڵمانان گۆشتی چەوری لەسەر خۆی حەرام كردبوو ، هەربۆیە لەكاتی وشكەساڵیی و گرانیدا یاسای دەستبرینی دزی راگرت .\n* ئێمە پێمان وایە دەرامەت و بەرووبومیی وڵات بەپلەی یەكەم حەقی ئەوانەیە دەرامەتەكەی تێدا پەیدا دەبێت، واتە: هەتا هاوڵاتیانی ئەو جێگایە پێویستیان پێی هەبێت، نارەوایە بنێردرێ بۆجێگایەكی تر، (عومەری عبدالعزیزیش) رەحمەتی خوای لێ بێت لەو سەردەمەدا كە زەكاتیان كۆ دەكردەوە لەو ئەفریقایەدا كەبەدەست گرانیەوە بەگیرهاتووە، عومەریان ئاگادار كرد كە : ئەفریقیا هەژارو بێ نەوایەكی ئەوتۆی تێدا نەماوە كەزەكاتی پێ بشێت، ئایا چی لێ بكرێت؟! ئەویش لەرووی فیقهی ئیسلامیەوە فەرمووی: بگەرێن بزانن كێ قەرزارە، كێ لاوەو ناتوانێ ژن بهێنێت، كێ بەكۆیلە ماوەتەوەو ناتوانێت خۆی ئازاد بكات، بیدەن بەوانە..! لەم سۆنگەیەوە دەرامەت و بەرووبومی كوردستانیش بەنەوتەكەی كەركوكیشەوە دەبێ بۆ خەڵكی كوردستان و سنووری ئەو خەرج بكرێت، تەنانەت هەتا كوردستان پێویستی بەپرۆژەیەك هەبێت، رەوا نییە بدرێت بەحكومەتی مەركەزیش، چ جای دەوڵەتانی نەیارو زلهێزو داگیركەران.\nئەمە كورتەو پوختەیەك بوو لەتێروانینی ئەحمەد كاكە مەحموودەوە بۆكێشەی كوردو گشت گەلانی دیكە .\nوصلی الله وسلم علی نبینا محمد وآله\n 7581 جار خوێندراوه‌ته‌وه


#sabadao Instagram photos and videos • pikore.co\nInstagram photos and videos tagged with #sabadao\n#theweek #toy #makeup by me @felchakproducoes @rafagoede\nfeels like forever even if forever's tonight✝\nلیستێن حیزبا تایبەت پارتی ل دهۆكێ پڕە ل كوڕئن ئاغا و سەرۆك عەشیرەتا! كەواتە ئاغا یێ نەرویج و ئەلمانیا برێڤە دبەن! ئاغا نەبن برێڤە ناچیت! هەوە زانی یاش خویە و كوردستان ناچێبیت؟ @waar_hemi_rengen_jiyane\n1saat geciken öğle yemeği 14:00 🕒 5kaşık çorba, 1.5adet ızgara tavuk köfte, salata, zeytinyağlı fasülye, yarım bardak ayran. Çeşit çok porsiyonlar az ekmek ✖ pilav ✖ makarna ✖ patates ✖ #instalike #instago#instagood #like#sunday#vs#kadrajımdan#kadrajımdan#kadrajturkiye#view #kilo #kiloalma#kiloverme #fitness#motivation#diyet#forest#follow#followme#zayiflama#zayif#takipçikazan #zayiflama#zayif #fo


محەمەدەمین فارس: لیستی ناوی وەزیرەکانی کابینەی نوێ نەگەیشتووتە ئەنجومەنی نوێنەرانی عێراق\n2020-05-03 [10:53 AM]\nلەدوای ئەوەی مستەفا کازمی لەلایەن سەرۆککۆمار راسپێردرا بۆ پێکهێنانی کابینەی نوێی حکومەتی عێراق وا لە ماوەی یاسایی کە مانگکە نزیک دەبێتەوە تاکۆ ئێستا نەیتوانیوە ناوەکانی رادەستی ئەنجومەنی نوێنەرانی عێراق بکرێت بۆ دەنگدان.\nمحەمەد فارس ئەندامی ئەنجومەنی نوێنەرانی عێراق بە ئاژانسی هەواڵی زاگرۆس راگەیاند: بەپێی دەستوور هەر ڕاسپێردراوێک ماوەی مانگێکی لە پێشە بۆ پێکهێنانی کابینە دواتر دەنگی پێ بدرێت، ئەوەی ئێستا هەیە راسپاردنی مستەفا کازمی لەلایەن سەرۆککۆمارەوە ئەوە لە تەواوبوونی ماوەیە یاساییەکەی نزیک دەبینەوە تاکۆ ئێستا بە فەرمی ناوی وەزیرەکانی کابینەکەی رەوانەی ئەنجومەنی نوێنەرانی عێراق نەکردوە ئەوەی هەیە تەنیا بەرنامەی کاری حکومەتە، بەپێی دەستوور پێویستە پێش دانیشتنی بۆ دەنگدان لە سەر کابینەی نوێ بە ٤٨ کاتژمێر ناوەکان بگات دەستی ئەندامان بۆ ئەوەی بەرچاو روونیان لەسەر وەزیرەکان هەبێت، بەلام تا ئێستا نەگەیشتووتە دەستمان واتە لیستی ناوەکانی وەزیرەکان بۆ ئەنجومەنی نوێنەرانی عێراق رەوانەنەکرایە، سەبارەت بە پشکی کورد ئێمە هیچ کێشەیەکمان نیە بۆ ئەو سێ وەزارەتی بەرکورد دەکەوێت.\nمحەمەدەمین فارس گووتی: لە بارەی پێکهێنانی کابینەی نوێی عێراق بە هیچ شێویەک کێشە کورد نیە بەڵکو کێشەکە لەناو خودی لایەنی عەرەبدایە بە شیعە و سوونەوە، هەر کە کازمی ڕاسپێدرا لەلایەن سەرۆکی هەرێمی کوردستان پێشوازیی لێکراو وەک نیەت پاکییەک، بەلام کێشەکە لەناو خۆیدایە بۆیە کورد ڕێگر نیە بۆ پێکهێنانی کابینەی نوێ حکومەتی عێراق.\nهەروەها محەمەدەمین فارس ئەوەشی بۆ ئاژانسی هەواڵی زاگرۆس خستەروو: باردۆخی عێراق وایە کە کورد هەمیشە ترسێکی هەیە ئەوەیش کۆمەلە هۆکارێک هەن لەوانە هۆکاری ناوخۆی و هۆکاری دەرکەیش هەن ئەمانەش کاریگاریان هەیە لەسەر سەرۆک وەزیرانی عێراق هەیە لێرەدا ئەگەر کورد هەموو یەککرتووبن دەتوانن رووبەرووی هەرجی مەسترسیە ببنەوە و دەربازیان بکەین بەپێچەوانەشەوە ئەگەر یەکگرتوو نەبین ترسەکان کاریگەریمان لەسەر دورست دەکەن.\nئەم هەواڵە 2680جار خوێندراوەتەوە


فیلمی سینەمایی کوردی "زاڵاوا" لە فێستیڤاڵی نێودەوڵەتی فیلمی "ڤێنیز" نمایشکرا\n**Published: **10 **September** 2021****\nفیلمی سینەمایی "زاڵاوا" Zalavaلە یەکەمین نمایشی جیهانی خۆیدابه ئاماده‌بوونی هەندێک لە ستافە سەرەکییەکەی له‌وانه: "ئەرسەلان ئەمیری"ده‌رهێنه‌ر،خاتوو "سەمیرا بەرادەری" و "روحوڵڵا بەرادەری"بەرهەمهێنانی ئه‌م فیلمه، "ئایدا پەناهەندە" یه‌کێک له سیناریۆنووسان، "نەوید پوورفەرەج"، "پووریا ڕەحیمی سام" و خاتوو "هودا زەینوالعابدین" ئه‌کته‌رانی ئه‌م به‌رهه‌مه کوردییه، لە سێ سانسی جیاوازدا لەوانە؛ کاتژمێر 1:15 نیوەڕۆی ڕۆژی چوارشەمە 8ی سێپتەمبەری 2021 لە سینەمای "پێرلا" Perla و هەروەها لە کاتژمێر 7:15 و 7:30 ئێوارێی ڕۆژی پێنجشەمە 9ی سێپتەمبەری 2021 لە دوو هۆڵی "ئاسترا 1" Astra 1 و "ئاسترا 2" Astra 2 لە بەشی پێشبڕکێی سی و شەشەمین خولی "هەفتەی ڕخنەگرانی" Critics' Weekفێستیڤاڵی نێودەوڵەتی فیلمی"ڤێنیز" Veniceلە شاری ڤێنیز لە وڵاتی ئیتالیا چووە سەر پەردەی سینەماکان و له لایه‌ن بینه‌رانی ئه‌م فێستیڤاڵه گرینگه پله یه‌که‌ی سینه‌مای جیهان، پێشوازییه‌کی بێوێنه‌ی لێکرا.\nفیلمی کوردی "زاڵاوا" بۆ بەدەستهێنانی خەڵاتی "لۆئیجی دێ لۆرێنتس" Luigi De Laurentiisواتە خەڵاتی "شێری داهاتوو"ی تایبەت بە باشترین فیلمی یەکەم لە بەشی پێشبڕکێی "هەفتەی ڕخنەگران" لە 78مین خولی فێستیڤاڵی نێودەوڵەتی فیلمی "ڤێنیز" لەگەڵ 6 فیلمی سینەمایی لە وڵاتانی جۆراوجۆری جیهان ڕکابەریی دەکات.\n78مین خولی فێستیڤاڵی نێودەوڵەتی فیلمی "ڤێنیز" بە ناونیشانی کۆنترین فێستیڤاڵی سینەمایی جیهان، بە سەرۆکایەتی "ئالبێرتۆ باربێرا" Alberto Barberaلە ڕۆژانی ١ تا ١١ی سێپتەمبەری 2021 و بە نمایشی کۆمەلێک فیلم لە دەرهێنەرانی وڵاتانی جۆراوجۆری جیهان لە چەندین بەشی پێشبڕکێی و دەرەوەی پێشبڕکێی لە ئیتالیا به‌ڕێوه‌ده‌چێت.


كام جیاوازی؟ - شـه‌فـه‌ق نيـوز\nوه‌لی ئه‌وه‌ك دوينريا له‌ی عراق دويای سه‌دامه جوور ئه‌وه‌ك خوازريا ده‌رنه‌چی، به‌ڵكوو له چه‌ن لايه‌نيگه‌و ئه‌تويه‌نيم بويشيم خراوتر بوی. ئه‌را نموونه: سه‌دام وه‌گشت دڕنده‌يی و فاشيه‌ت خوه‌يه‌و رووژيگ له رووژان ك له جه‌نگيش بوی كارت بودجه‌و مووچه‌ی دژ كورد ناورده كار، وه‌لی ته‌ماشای ئی حكوومه‌ت تازه‌ی عراقه بكه ك ئه‌را ماوه‌ی ١٠ مانگه بودجه وه‌گووره‌ی ده‌ستوور عراقی بايه‌س بوی ١٧% كلبكرياتاد ئه‌را هه‌رێم كوردستان، كلينه‌كرد و وه‌ل ئه‌وه‌يشا وه بڕياريگ ديكتاتۆرانه و ملهوڕانه‌ی نوری مالكی سه‌رۆك وه‌زيره‌يل وه‌رين عراق ئه‌ويش بڕياگه ك بويه‌سه مايه‌ی په‌يابوين بار ئابووری خراويگ ئه‌را مه‌ردم كوردستان.\nهه‌رچه‌نی خه‌ڵك كوردستان فريه وه سه‌بره‌و روی وه‌ڕوی ئه‌و كارت فشاره بوينه‌سه‌وه‌و سه‌ربه‌رزانه له‌وه‌رانوه‌ری وسياگه، وه‌لی وه‌ل ئه‌وه‌يشا ئی بڕياره تاڕاديه‌گ كاريگه‌ری ناسه بان ژيان مه‌ردم و جموجويل بازاڕ.\nئمجا حكوومه‌ت عراقی هه‌ر وه‌و كار ناڕه‌وايشه‌و نه‌وسيا، به‌ڵكوو هه‌وڵ پريگيش ئه‌ياد ئه‌را ئه‌وه‌ك ريگری له هه‌رێم بكا ك نه‌فت وڵات خوه‌ی له بازاڕه‌يل جه‌هان بفرووشيد ك هه‌رچه‌نی ده‌ستوور عراقيش ئه‌و مووڵه‌ته وه‌پی نه‌ياگه، ك ئه‌وه‌سه دوينيم رووژانه ها له‌هه‌وڵ ئه‌وه فشار بخاده بان وڵات و كومپانيايه‌يل تا نه‌فت كوردستان نه‌سينن و بايكۆتی بكه‌ن.\nبفه‌رما ئيسه‌يش داعش روی شه‌ڕه‌نگيزی كرده‌سه كوردستان و پێشمه‌رگه‌ی كوردستانيش ئه‌را وه‌رگری له خاك و سه‌روه‌ری خوه‌ی بايه‌س بوی حكوومه‌ت عراق بيجگه ئه‌وه‌ك بايه‌سه خوه‌ی چه‌ك و جبه‌خانه ئه‌را پێشمه‌رگه دابين بكا، وه‌لی دوينيد ڕی وه وڵاته‌يل ده‌ره‌كييش نايه‌يد چه‌ك ره‌وانه‌ی كوردستان بكه‌ن و بڕه‌سيده ده‌س پێشمه‌رگه، يه‌يش بيجگه ئه‌وه‌ك چه‌نه‌ها ساڵه بودجه‌ی پێشمه‌رگه گير داگه‌و خوه‌ی ئه‌خواده‌ی.\nله‌ڕاسی گومان فريه‌يگ ئه‌كريه‌يد ك حكوومه‌ت عراقی وه مه‌رامه‌و شار موسڵ ئه‌را ترۆريسته‌يل داعش چووڵ كردويد و ئه‌و هه‌مگه چه‌كه‌يل پيشكه‌فتگه ك وه‌ملياره‌ها دۆلار مه‌زه‌نه ئه‌كريه‌يد ئه‌ويش وه مه‌رام ئه‌را ئه‌وان وه‌جی هيشتويد ئه‌را ئه‌وه‌ك له‌يه‌ودويا داعش دژ كورد باريده‌ی كار ك ئيسه له جه‌نگه‌يل ئه‌يه‌ريده‌يانه كار.\nهه‌نای ئاده‌ميزاد نوڕيده ئی ره‌فتاره‌يل سه‌ران حكوومه‌ت عراقيه ده‌رهه‌ق هه‌رێم كوردستان ناتويه‌نيد جياوازی ته‌ماميگ وه‌ل ره‌فتاره‌يل داعش بوينيده‌و بيجگه ئه‌وه‌ك حكوومه‌ت عراقی تا ئيسه جه‌نگ چه‌كداری دژمان ئاشكرا نه‌كردگه.\nئه‌وه‌سه له دويا ئاشكراكردنيگ حه‌يده‌ر عبادی ك له‌يوا زانستيم جياوازه له مالكی وه‌ئاشكرا ئويشيد(من نه قه‌وڵ بودجه‌و مووچه دامه‌و نه‌يش بودجه‌و كووچه‌يش ره‌وانه ئه‌كه‌م، بفه‌رمان .. دی كام جياوازی؟


توێژینەوەیەك چای سەوز بە كلیلی تەمەن درێژی دەزانێت (Sharpress) - Worldnews.com\nتوێژینەوەیەك چای سەوز بە كلیلی تەمەن درێژی دەزانێت (Sharpress)\nتوێژینەوەیەك چای سەوز بە كلیلی تەمەن درێژی دەزانێت ...\nتوێژینەوەیەك قاچەكان بەنهێنی تەمەن درێژی مرۆڤ دەزانێت (Sharpress)\nتوێژینەوەیەك قاچەكان بەنهێنی تەمەن درێژی مرۆڤ دەزانێت ...\nتوێژینەوەیەك چكۆلاتە بەكلیلی دڵخۆشی دەزانێت (Sharpress)\nتوێژینەوەیەك چكۆلاتە بەكلیلی دڵخۆشی دەزانێت ...\nچای سەوز هۆكارێكی سەرەكییە بۆ چارەسەركردنی شێرپەنجە (Sharpress)\nچای سەوز هۆكارێكی سەرەكییە بۆ چارەسەركردنی شێرپەنجە ...\nبەر لەوەی بخەویت چای سەوز بخۆرەوە (Basnews)\nکۆمەڵێک سوود بە تەندروستیت دەگەیەنێت چای سەوز سوودی بۆ تەندروستیت زۆرە، لەبەر ئەوەی مادەی دژە ئۆکسیدی تێدایە، کە ڕێژەی کۆڵستڕۆڵ ڕێک دەخات و سوودی زۆر بە پێست و قژ\nسودێکی تری چای سەوز دۆزرایەوە (Snnc)\nسودێکی تری چای سەوز دۆزرایەوە snnc.co ناوبانگی چای سەوز لەم ساڵانەی دواییدا پەیوەندییەکی بەرچاوی ھەبوو بەخۆلاوازکردن و زیادتر سەرفکردنی کالۆری و پاراستنەوە لەزەھایمەر و\nسودێکی تری چای سەوز دۆزرایەوە (Kurdsat)\nتوێژەران ئەوەیان ئاشکرا کردووە کە، چای سەوز مادەیەکی تێدایە یارمەتی چارەسەری دوو جۆر نەخۆشی شێرپەنجە دەدات. زانایانی زانکۆی گلاسکۆو ستراسکلاید، بڵاویانکردەوە، چای سەوز\nتوێژەران ئەوەیان ئاشکرا کردووە کە، چای سەوز مادەیەکی تێدایە یارمەتی چارەسەری دوو جۆر نەخۆشی شێرپەنجە دەدات. زانایانی زانکۆی گلاسکۆو ستراسکلاید، بڵاویانکردەوە، چای سەوز مادەیەکی تێدایە پێی دەوترێت “EGCG”،کە بەشێوەیەکی سەرسوڕھێنەر کاریگەری دەبێت بۆسەر شێرپە ...\nسودەکانی خواردنەوەی چای سەوز لە بەیانیاندا (Kurdsatnews)\nسودەکانی خواردنەوەی چای سەوز لە بەیانیاندا kurdsatnews.com وەک ئاشکرایە چای سەوز سودی تەندروستی زۆری ھەیە، لەوانە سوتانی چەوری دیواری شا خوێنبەرەکانی دڵ، کە ھۆکارە بۆ جەڵدە دڵ، خواردنەوەی کوپێک لەو چایە لە بەیانیان دا ئەو چەورییە کەمدەکاتەوە، بەمەش مرۆڤ ...\nخواردنی پرۆتین كلیلێكە بۆ تەمەن درێژی (Sharpress)\nخواردنی پرۆتین كلیلێكە بۆ تەمەن درێژی ...\nگرنگترین سودەکانی خواردنەوەی چای سەوز (Kurdsatnews)\nگرنگترین سودەکانی خواردنەوەی چای سەوز kurdsatnews.com ١. بۆ سوتانی چەوری و دابەزاندنی کێش گرنگیەکی سەرسوڕھێنەریnbsp; ٢. یارمەتی کۆنتڕۆڵکردنی کۆڕستڕۆل دەدات. ٣. دەتپارێزێت لە توشبوون بە نەخۆشیnbsp; ٤. یارمەتیدەرێکی باشی لەبیرنەچوونەوەی زانیاریەکانە کە ڕۆژ ...\nسودێکی نوێی چای سەوز ئاشکرابوو (Snnc)\nسودێکی نوێی چای سەوز ئاشکرابوو snnc.co پێشتر تەنیا باس لەوە دەکرا کەچای سەوز سودی تەندروستی زۆری ھەیە بۆ تەندروستی مرۆڤ کەگرنگترینیان لەدەستدانی کێشی زیادەیە، بەڵام توێژینەوەیەکی نوێ سودێکی زۆر گرنگتری ئەم رووەکەیnbsp; رۆژنامەی دەیلی مەیل بڵاویکردەوە کەب ...


6/14/2021 10:04:00 AM 299 جار خوێندراوەتەوە\nئەمرۆ کاتێک سوپای خەلیفە دارستانەکانی کوردستان دەبڕن و دەیدزن، بەهۆی تێکەڵی دین بە سیاسەت لە تورکیای ئەمڕۆ، خەڵکانێکی زۆر نەک هەر بێدەنگن، بەڵکو ڕەوایی پێدەدەن. دیسانەوە بەڵگەیەکی ترە کە دین دژ بە ئەخلاقە. بڕینەوەی دارستانەکانی کوردستان لە میانەی بەرنامەیەکی بەرفراوانی پارتی داد و گەشە پێدانی ئیسلامیدایە، دژ بە مرۆڤ و سروشت و ئاژەڵ و سەرتاپا ژینگە.\nئەمە خۆی لە کەمکردنەوەی ئاوی ڕوبارەکان و کوشتنی ژینگەی مرۆیی و ئاژەڵی ملیونان مرۆڤ و ئاژەڵدا خۆی دەبینێتەوە. لە بڕین و دزینی دارستانەکان و بڕینی قوتی خەڵکی ڕەسەنی ئەو جێگایانە.


بۆ هەڵوەشاندنەوەی بڕیارەکەی تڕەمپ فشارەکان زیاتر دەکرێن – Standard Kurd\nلەلایەن ستاندار Posted on تشرینی یه‌كه‌م 17, 2019 تشرینی یه‌كه‌م 17, 2019 638 جار بینراوە 0 سەرنج\nدەنگدانی دوێنێ شەوی ئەنجومەنی نوێنەرانی ئەمریکا بۆ ئیدانەکردنی کشانەوەی هێزی سەربازی ئەمریکا بە زۆرینەی ڕەهای ۳٥٤ دەنگ بەرامبەر ٦۰ دەنگی پشتیوانی بۆ تڕەمپ فشارەکانی زیاتر کردووە بۆ هەڵوەشاندنەوەی بڕیارەکە.\nلەلای خۆیەوە چەک شوومەر، گەورە سیناتۆری دیموکراتەکان داوا لە ئەنجوومەنی پیرانی وڵاتەکەی دەکات هاوشێوەی ئەنجوومەنی نوێنەران، بڕیاری ترەمپ بۆ کشانەوەی هێزەکانی ئەمریکا لە سووریا ئیدانەبکات.\nبڵاوکراوەی پێشووپاپای فاتیکان هێرشەکەی تورکیا بە دوژمنکاری وەسف دەکات\nبڵاوکراوەی نوێتربە پەلە – دوا هەوالەكانی سەرێكانی و شۆكی ئەردۆغان


كۆبوونەوەی مامۆستایان بەشێوازی ئۆنلاین ئەنجامدرا - هەواڵ\nبەمەبەستی پلاندانان و جێبەجێكردنی دوایین رێنماییەكانی وەزارەتی پەروەردەی حكومەتی هەرێمی كوردستان، ئەمڕۆ 16-04-2021 بەڕێوەبەری پەیمانگەی كۆمپویتەر، كارزان یاسین، كۆبوونەوەی لەگەڵ دەستەی كارگێڕی پەیمانگە و مامۆستایان ئەنجامدا، تێیدا جەختكرایە سەر چۆنییەتی جێبەجێكردن و دانانی میكانیزمێك بۆ جێبەجێكردنی رێنماییەكانی وەزارەتی پەروەردە.\nسەرەتا لەكۆبوونەوەكەدا بەڕێوەبەری پەیمانگە، دەستخۆشی لە دەستەی كارگێڕی و مامۆستایان و فەرمانبەران كرد بەوەی كە توانیان لەماوەی رابردوودا پرۆسەی تاقیكردنەوەی بەشێوازێكی سەركەوتوو بەڕێبكەن، گوتی: “سەرەڕای به‌ره‌نگاربوونەوەمان لەگەڵ مەترسییەکانی ڤایرۆسی کۆڕۆنا، بەڵام هەموولایەک بە پابەندییەکی تەواوە، بڕیارماندا تواناکانمان یەکبخەیین و ئاڵنگارییەکان تێپەڕێنین، ئەمەش دەری دەخات گیانی پێکەوەیی و کاری بەکۆمەڵ لەناخی هەموومان ئامادەیی هەیە. كە ئەمەش رۆڵێكی گه‌وره‌ی هه‌بوو لە سەرکەوتنی پڕۆسەکە، کە گیانی لەخۆبردوویی و تێگەیشتنی تەواویان هەبوو بۆ ئامانجەکان و ستراتیژییەتی پەیمانگە”.\nدواتر تیشكی خستە سەر شێوازی بەكارهێنانی خوێندنی ئۆنلاین و خوێندنی ئەلیكترۆنی و چۆنییەتی مامەڵەكردن لەگەڵ ئەو كۆسپ و تەگەرانەی دێنە بەردەم مامۆستایان و زاڵبوون بەسەر گرفتەكان.\nلەو كۆبوونەوەیەدا كۆمەڵێك بیروبۆچوونی نوێ ئاڵوگۆڕكران و بۆ ئەوەی باشترین رێگە چارەی خۆگونجاندن پەێرەو بكرێت بەجۆرێك پرۆسەی پەروەردە پەكی نەكەوێت و بەردەوام بێت.\nهەروەها جەختكرایەوە كە مامۆستایان پێویستە رێنماییەكانی وەزارەتی پەروەردە جێبەجێ بكەن بەوەی كە دەبێت هەفتانە راپۆرتی خۆیان لەسەر شێوازی پەیڕەوكردنی خوێندنی ئەلیكترۆنی و خوێندنی ئۆنلاین و وانە پراكتییەكان پێشكەشی كارگێڕی بكەن.


گروپێك لەدژی حكومەتی ئەمەریكا دامەزرا\nله‌گه‌ڵ خۆپیشاندانه‌كانی ئه‌مدواییه‌ی ئه‌مه‌ریكا، بزووتنه‌وه‌یەك سه‌ریهه‌ڵدا بەناوی "بووگالۆ" كە له دژی حكومه‌تی ئه‌و وڵاته كار ده‌كه‌ن، به‌ڵام كۆمپانیای فه‌یسبووك بڕیاریداوه كاره‌كانیان له‌سه‌ر ئه‌و تۆڕه كۆمه‌ڵایه‌تییه قه‌ده‌غه بكات.\nئاوێنه: ئه‌و گروپه هانی توندوتیژی ده‌ده‌ن له خۆپیشاندانه‌كان، كه به‌هۆی كوژرانی جۆرج فلۆیدی ره‌شپێست له‌لایه‌ن پۆلیسێكی سپیپێسته‌وه سه‌ریهه‌ڵدا، دواتریش زۆربه‌ی ویلایه‌ته‌كانی ئه‌مه‌ریكای گرته‌وه.\nئیستا گرووپه‌كه، له‌سه‌ر تۆڕی كۆمه‌ڵایه‌تی فه‌یسبووك چالاكییه‌كانیان ده‌ستپێكردووه، به‌ڵام فه‌یسبووك قه‌ده‌غه‌ی كردوون و له راگه‌یه‌ندراوێكیشدا ده‌ڵێت: "ئه‌و تۆڕه له فه‌یسبووك رێگه‌ی پێنادرێت، چونكه له‌سه‌ر سه‌كۆی فه‌یسبووك هانی توندوتیژی ده‌دات، بۆیه هه‌ر ناوه‌ڕۆكێك كه له‌و تۆڕه بڵاوی ده‌كه‌نه‌وه، به‌زووترین كات ره‌شده‌كرێنه‌وه، هه‌ر ناوه‌ڕۆكێكیش پشتگیریان بكات، یان نوێنه‌رایه‌تیان بكات به هه‌مان شێوه ره‌ش ده‌كرێته‌وه".\nهه‌ڵمه‌ته‌كه‌ی تۆڕی كۆمه‌ڵایه‌تی فه‌یسبووك، دوای 4 رۆژ له ده‌رچوونی بڕیارێكی ویلیام بار، وه‌زیری دادی ئه‌و وڵاته دێت، كه داوای كردبوو رێگه به توندڕه‌وان و دژبه‌رانی حكومه‌تی ئه‌مه‌ریكا نەدرێت.\nجیا له‌و گرووپه، بزووتنه‌وه‌ی ئه‌نتی فاشیزم كه به "ئه‌نتی-فا" ناسراوه، كاروچالاكییه‌كانیان له‌سه‌ر فه‌یسبووك قه‌ده‌غه كرا.


چاره‌نووسی هاووڵاتییه‌كی كورد نادیارە سازمانی خه‌بات کوردستانی ئێران\nبه‌پێی ڕاپۆرته‌كان، هاووڵاتییەکی كورد بە ناوی عەلی زوڵفی، دانیشتووی شارەکی فەرهەنگییانی بۆکان، پاش گیرانی، هیچ زانیارییەک لەسەر چارەنوسی لە بەردەستدا نییە.\nبە وتەی سەرچاوەیەکی ئاگادار، خانەوادەی ئەو هاووڵاتییە بۆ ئاگاداربوون لە چارەنووسی ناوبراو سەردانی ناوەندە ئەمنییەکانیان لە ورمێ و بۆکان کردووە، بەڵام هێزە ئەمنییەکان هیچ وەڵامێكی ڕوونیان پێ نه‌داونه‌وه.\nكۆڵبەر نیوز: شایانی باسه “عەلی زوڵفی“، شەوی سێشەممە ٣٠ی بەفرانبار، لەلایەن هێزە ئەمنییەکانەوە دەستبەسەر کرابوو.\nڕێکه‌وت: 2021-02-14 08:49:57


کوردیپێدیا - گوتەبێژی حکومەت روونکردنەوە لە بارەی کڕینی ئۆتۆمبێل بۆ وەزیران دەدات\n📝 گوتەبێژی حکومەت روونکردنەوە لە بارەی کڕینی ئۆتۆمبێل بۆ وەزیران دەدات | پول: بەلگەنامە | زمانێ بابەتی: 🏳 کوردیی ناوەڕاست\nگوتەبێژی حکومەت روونکردنەوە لە بارەی کڕینی ئۆتۆمبێل بۆ وەزیران دەدات\nلە هەندێ کەناڵی میدیایی ناوخۆیی، بەمەبەستی بەلاڕێدا بردنی رای گشتی، هەواڵی بێ بنەما بڵاوکراوەتەوە کە گوایە حکومەت ئۆتۆمبێلی مۆدێل 2020 بۆ وەزیرانی کابینەی نۆیەمی کڕیوە.\nئەم بابەتە دوورە لە راستییەوە و هیچ بنەمایەکی نییە. لەم کاتە هەستیارەدا، پاراستنی سەلامەتی و تەندروستی هاووڵاتیان و دابینکردنی خۆراک و مووچەی فەرمانبەران، لە کارە پێشینەکانی حکومەتە.\nئەندامانی کابینەی نۆیەمی حکومەتی هەرێمی کوردستان، بە هەستکردن بە بەرپرسیارێتیی ئەم دۆخە هەستیارە، هەر یەکەیان بە پێی پسپۆڕییەکەی، بەتەواوەتی خۆیان بۆ پاراستنی تەندروستیی گشتی هاووڵاتیان تەرخانکردووە.\nداوا لە داواکاری گشتی دەکەین، رێکاری پێویست بەرامبەر ئەو کەس و لایەنانە بگرێتە بەر، کە دەبنە هۆی ناسەقامگیریی کۆمەڵایەتی و نانەوەی ئاژاوە بۆ مەرامێکی سیاسیی دیاریکراو و لەمەودوا رێگە بەم چەشنە چەواشەکارییانە نەدات.\n➕ ئەڤ بابەتە ژ لایێ: (بەناز جۆڵا) ل: Apr 9 2020 10:37PM هاتیە تومارکرن


خود لە بەرداشی (من)ەکاندا - transcultures\nHome/شیكاریی/خود لە بەرداشی (من)ەکاندا\nخود لە بەرداشی (من)ەکاندا\nھەر خودێک لە چەندین (من) پێکھاتووە؛ بەجۆرێک ناتوانین وێنای خود بەبێ (من)ەکان بکەین چونکە خود ھەر دەبێ لە دۆخی منێکدا دەربکەوێ یا بەسەریدا بسەپێندرێ. ھەر وەھا ناشتوانین وێنای خود لەگەڵ منەکان بکەین، چونکە کاتێک خود لە دۆخی منێکدا دەردەکەوێ خودەکە تێدا ون دەبێت و منەکە زەق دەبێت و ڕۆڵ دەگێرێت. پەیوەندیەکەیان بەجۆرێکە وەک پەیوەندی گشت و تاکە، ھیچیان ئەویتر نین ھیچیشیان بەبێ ئەویتر نابن. دەکرێت خود بەگشتێک بزانین، منەکانیش بە تاکەکانی کە مانا و ناوەرۆکی پێ دەبەخشن.\nیا بە‌جۆرێكیتر، دە‌توانین بڵێن خود وە‌ك تیڤیە‌ك وایە منە‌كانیش وە‌ك كە‌ناڵە‌كان. تیڤیە‌كە‌دا لە‌خۆیدا كوژاوە‌تە‌وە و ھیچ وە‌سف و ئاماژە‌یە‌ك نابە‌خشێ تە‌نھا مە‌گە‌ر پێیبكە‌یت و بیخە‌یتە سە‌ر كە‌ناڵێك، واتە چۆن تیڤیەك تە‌نھا دە‌بێت لە كە‌ناڵێكدا دە‌ربكە‌وێ بە‌بێ كە‌ناڵە‌كان ناتوانین ھیچ لە‌و شوشە تاریكە تێبگە‌ین، ئاوا خوديش ھە‌ر دە‌بێت لە منێكدا دە‌ربكە‌وێ، گە‌ر نا، ناتوانین لێی تێبگە‌ین.\nئیتر من لە دۆخی ئارامیدا، من لە دۆخی تورەبوندا، من لە دۆخی خۆشەویستیدا، من لە دۆخی رق و کینەدا، من لە دۆخی ئیرەیدا، من لە دۆخی بێ نیازبووندا، من لە دۆخی نیازمەندبووندا، من لە دۆخی بەرژەوەندیدا، من لە دۆخی ھەژاریدا، من لە دۆخی دەولەمەندی و پێگەداریدا، من لە دۆخی سەرسامبووندا، من لە دۆخی لەخۆبایبووندا، من لە دۆخی شکانەوەدا، من لە دۆخی خۆبەکەمزانیندا، من لە دۆخی رەشبینی و بێ ئومێدیدا، من لە ئومێدەواریدا، من لە دۆخی خەیاڵکردن و بیرکردنەوەدا (ئینجا جۆری و بابەتی خەیاڵ و بیرکردنەوەکە…)، من لە دۆخی داروخانی دەرونیدا، من لە دۆخی جەنگدا، من لە دۆخی ئاشتیدا، من لە بەرگریدا، من لە ھێرشکردندا، من و من و من… ھتد.\nئەم بار و دۆخانەو چەندانیتریش ھەن، کە لە ھەر یەک لەم بارودۆخانە تۆ منێکی تایبەتی جیاواز لەو منەی کە لە دۆخێکیتردایە. ئەو منەی لە دۆخی تورەبوون و رق و قینەدایە زۆر جیایە لەو منەی کە لە دۆخی ئاشتی و خۆشەویستی دایە یا لە‌و منە‌ی لە دۆخی ئارامی و بیركردنە‌وە‌دایە.\nتەنانەت ئەو منەی لە شەودایە زۆر جیایە لەگەڵ ئەو منەی کە لە رۆژدایە. من بیرمە لە تەمەنی ١٥ ساڵیدابووم کچێکم خۆشدەویست نەمدەزانی چۆن بچمە سەر رێگای و نامەی لەگەڵ ئاڵوگۆر بکەم، جا شەوان پڕ بە بوێریەوە بریارمدەدا دەمگوت بەیانی ھەر دەچمە سەر رێگای و نامەکەی پێدەدەم ئیتر چی دەبێ با ببێ، بەڵام ھەر کە بەیانی دادەھات ئیتر من دەبوومە منێکی تەواو جیاواز لەوەی شەو ھیچ بوێریەکم نەدەما دەمگوت مەحاڵە ناتوانم شتی وا بکەم بەڵام لە شەودا ئەمتوانی وا بکەم!\nخۆ ھەمان ئەو خودە بووم، بەڵام من لە دۆخی شەودا جیابوو لە من لە دۆخی رۆژدا!\nبۆیە زۆرێك لەو ھەڵە و کردەوە خراپ و ناشرینانەی کە مرۆڤ دەیکات، زۆرجار لە شەودایە، چونکە مرۆڤ لە شەودا دۆخی خە‌یاڵكردن و بیرکردنەوە گەرمترە بە‌بە‌راورد بە ڕۆژ، چونكە لە بەیانیاندا جۆرە ساردبوونە‌وە‌ك ڕووی تێدە‌كات.\nبەم پێیەش بێت، ئێمە ناتوانین ھیچ پێناسەیەکی گشتگیر و دیاریکراو بۆ مرۆڤ بکەین جگە لەوەی بڵێین [مرۆڤ سندوقێکی تاریکە پڕە لە ئەگەری منەکان کە لە دۆخە جیاوازەکان دەردەکەون]. هەروەها، ناتوانین بلێین ئایا ئەو مرۆڤە چاکە یان ئەو مرۆڤە خراپە! دەبێت بڵێین، ئایا ئەو مرۆڤە لە چ بارودۆخێکدا چاک و باشە وە لە چ بارودۆخێکدا خراپ و نەگریسە… ھتد.\nھەر بۆیە ھەر کاتێک ویستمان بریار لەسەر کردەوەیەکی دیاریکراوی کەسێک بدەین دەبێت باش لەو بارودۆخە تێبگەین کە کەسەکە کردەوەکەی تێدا ئەنجامداوە و خۆمان بخە‌ینە نێو بار و دۆخی ئە‌و.\nھەر وەھا، ئێمە پێویستە زۆر وریای دۆخەکان بین کە منەکانی تێدا دەردەکەوێت. بۆ نموونە، کاتێک دەکەویتە ناو گروپ و چەند کەسانێکی زۆر لە ھاوفیکر و ھاوبیر و ھاوشووناسەکانت ئیتر دەنگی ھۆتاف و دروشمە‌كان بەرزدەبێتەوە و دەبینی کەسانێکی زۆر لە ھاوفیکرەکانت لە دەورتن ھەست بەھێزێک دەکەیت و تووشی خروشان و وروژان و هاندان و پاڵنان و سەرگەرمی دەبیت؛ لە ئەنجامدا بیرکردنەوەیشت گەرم دادێت.\nبیرکردنەوەی گەرمیش، واتە وروژانی ھەست و سۆز و عاتیفە و سە‌رسامبوون و توڕە‌بوون و شادی و سوپاسگوزاری… گشت دۆخە گە‌رمە‌كان كە بە‌سە‌ر تاكدا دێت.\nوە لە دۆخی بیرکردنەوەی گەرمیش مرۆڤ بە پێشەسەری forebrain بیرناکاتەوە کە شوێنی عەقڵ و لۆژیک و بریاردانی دروستە، بەڵکو بە ناوەڕاستی سەری بیردەکاتەوە کە جیاوازیەکی وای نیە لەگە‌ڵ ئاژەڵدا(١). بۆیە لەو کاتەدا پاڵنراو دەبێت و کۆنتڕۆڵی خۆی لە دەست دەدات چۆنی ئاراستە بکەن ئاوا دەکات و ھەڵەو رووداوی زۆر خراپی لەدەست دەکەوێتەوە.\nبەو جۆرە، کاتێک ھەڵەیەک، یان تاوانێکت لەدەست قەوما لە دۆخی گەرمبووندا، دواتر کە دەکەویتەوە دۆخی ساردبوونەوە پەشیمان دەبیتەوە و ویژدانت ئازارت دەدا. بوونی پەشیمانبوونەوەش لە مرۆڤدا باشترین بەڵگەیە لەسەر دژیەکبوونی منەکان لە مرۆڤدا، چونکە لێرەدا، پرسیارەکە ئەوەیە باشە ھەر تۆ ئەو ھەلەو تاوانەت کردووە ئەی بۆچی پەشیمانی؟ وەڵامەکە ئەوەیە، ئەو منەی کە ئێستا پەشیمانە ئەو منە نەبووە کە ھەڵەو تاوانەکەی ئەنجامداوە، چونكە مرۆڤ لە‌یە‌ك كاتدا ناتوانێت لە دوو دۆخی دژیە‌ك دابێت، بۆیە لە‌و حاڵە‌تە‌ی لە دۆخی گە‌رمبووندایت تۆ دۆخە گە‌رمە‌كە‌ت بۆ خودی خۆت پە‌سە‌ندە و ساردبوونە‌وە ڕە‌تدە‌كە‌یتە‌وە. بۆیە تیایدا بڕیاریش دە‌دە‌ی بە پێچە‌وانە‌وە‌ش لە دۆخی ساردبوونە‌وە‌دا تۆ دۆخی گە‌رمبوون ڕە‌تدە‌كە‌یتە‌وە پێتباشە مرۆڤ ھە‌رگیز نە‌چێتە دۆخی گە‌رمبوونە‌وە.\n1. داڤید پاتریك ھۆتۆن، سایكۆلۆژیای سیاسی، و. حە‌مە ڕە‌شید، چاپخانە‌ی سە‌ردە‌م- سلێمانی، چاپی یە‌كە‌م ٢٠١٨ لا ٣٠١\nPrevious لە 6ی حوزەیرانی ساڵی 1944 چی ڕوویدا؟\nNext توێژینه‌وه فێمێنیستییه‌كان و پرسی جێنده‌ر له ئه‌ده‌بدا


پۆتین: ئەمریکا و رۆسیا دشێن مفایی ژ هەڤدو ببینن - وارمیدیا\nوەزارەتا خواندنا بلند 10 بریارێن نوو دەرکرن\nشرنەخ.. پەکەکێ شەش سەرباز کوشتن و بریندار کرن\nوه‌زیرا به‌رگرییا ئه‌لمانیا سه‌ره‌دانا هه‌رێمێ كر\nترامپی سه‌ره‌دانا خوه بۆ دانیماركێ هه‌لوه‌شاند\nچین: نابیت ئه‌مریكا چه‌كی بفرۆشیته تایوانێ\nئدلب.. رژێمێ و رۆسیا ھێرشی دەڤەرێن ژچەککری کر\nرۆحانی گەف ل زلھێزێن جیھانێ کر\nئاواره ل سه‌ر بریاره‌كا حكومه‌تا ئیراقێ هاتن ده‌نگ\nئه‌مریكا دێ 66 فرۆكه‌یێن ئێف 16 فرۆشیته تایوانێ\nیەپەسێ بەرپرسیارییا خوە ژ پەقینا رھایێ راگەھاند\nپۆتین: ئەمریکا و رۆسیا دشێن مفایی ژ هەڤدو ببینن\nمێژوویا به‌لاڤكرنێ: 2019/05/15 - 11:37 ص\nوەزیرێ دەرڤە یێ ئەمریکا ل مۆسکۆ ل گەل سەرۆکێ رۆسیا کۆم بوو و هەدو ئالییان هەبوونا نیەتا باشکرنا پەیوەندییان دیار کر.\nڤلادیمێر پۆتین، سەرۆکێ رۆسیا د کۆمبوونێ دا مایك پۆمپێیۆ هایدار کرییە کو مۆسکۆ دخوازیت پەیوەندیێن باش ل گەل واشنتۆن هەبن داکو هەردو ئالی مفایی ژ وان پەیوەندییان ببینن و پۆتینی دووپات کرییە، ل سەر دەمێ ئیدارەیا ترامپی، پەیوەندی تا رادەیەکێ کێم باش بووینە و پار ئالۆگۆرییا بازرگانی ب رێژەیا پێنج ژ سەدێ زێدە بوویە.\nژ ئالیێ خوەڤە پۆمپێیۆی دیار کرییە، هەبوونا پەیوەندییان و هەماهەنگیێ د ناڤبەرا ئەمریکا و رۆسیا دا دەربارەی بابەتێن گرێدایی کۆریا باکۆر، ئەفغانستان و گەلەک بابەتێن دی، دێ د بەرژەوەندییا هەموو جیهانێ دابیت.\nپۆمپێیۆ دوهی ب سەرەدانەکا فەرمی گەهشتبوو رۆسیا و بەری ل گەل پۆتینی کۆم ببیت، ل باژێڕێ سووچی ل گەل سێرگی لاڤرۆڤ، وەزیرێ دەرڤە یێ رۆسیا پرسێن گرێدایی رێککەفتنێن چەکی یێن ئەمریکی – رۆسی، پرسا ئیرانێ، کۆریا باکۆر ، سووریا و بابەتێ مایتێکرنا رۆسیا د هەلبژارتنێن سەرۆکاتییا ئەمریکا دا گۆتوبێژ کربوون.\n2019/08/21 - 7:48 م\n2019/08/21 - 7:35 م\nئاوارەیێن دهۆکێ داخوازا مافێن خوە دکەن\n2019/08/21 - 12:29 م\n2019/08/21 - 11:22 ص\nسۆیلو: ئەمریکییان ل سووری ھەڤدیتن د گەل پارتییەکا تورکی یا تیرۆرستی دا کرینە\nتورکیا مۆلەتا دەرخستنا کۆچبەرێن سووری ل ستەنبۆلێ درێژ کر\n2019/08/21 - 9:58 ص


ھەڵبژێردرانی تورکێک وەکوو وتەبێژی پارتە کوردیەکەی ھەدەپە"ی تورکیا - SAHAR KURDISH (Sorani)\nھەڵبژێردرانی تورکێک وەکوو وتەبێژی پارتە کوردیەکەی ھەدەپە"ی تورکیا\nJul 12, 2018 17:17 Asia/Tehran\nپارتی دیموکراتی گەلانی تورکیا لەمیانەی بەیاننامەیەکی فەرمی دا ساروھان ئولچو"ی یاریدەری پارتی دیموکراتی گەلان و نوێنەری ئەستەموڵ لە پەرلەمانی ئەو وڵاتەی کردە وتەبێژی نوێی خۆی.\nبە پێی ڕاپۆرتی کوردپرێس،پارتی دیموکراتی گەلان دوای پێکھاتنی کۆبوونەوەی ئەنجومەنی سەرکردایەتیی خۆی، لە بەیاننامەیەکی فەرمی دا ساروھان ئولچو، یاریدەری پارتی دیموکراتی گەلان و نوێنەری ئەستەموڵ لە پەرلەمانی ئەو وڵاتەی وەک وتەبێژی تازەی خۆی ھەڵبژارد.\nلە بەیاننامەکەی پارتی دیموکراتی گەلان ھاتووە: دوابەدوای دیاری کرانی ئایھان بیلگەن، وتەبێژی پێشووی پارتی دیموکراتی گەلان وەکوو سەرۆکی فراکسینی پارتی دیموکراتی گەلان لە پەرلەمانی تورکیا،ساروھان ئولچو، نوێنەری ئەستەموڵ لە پەرلەمان و یاریدەری پێشووی ئەم پارتە وەک وتەبێژی تازەی پارتی دیموکراتی گەلان ھەڵبژێردراوە.\nساروھان ئولچو لە نوێنەرانی تورکی پارتی دیموکراتی گەلانە کە لە ساڵی ١٩٥٨ لە ئەستەموڵ لە دایک بووەو خوێندنی خۆی لە ئاڵمانیادا تەواو کردووە. ناوبراو کە لە دەیەی ھەشتاو نەوەدی زایینی خەریکی کاری ڕۆژنامەگەری بووە، لە کۆتایی دەیەی نەوەدی زایینی ھاوڕێ لەگەڵ کۆمەڵێک لە سیاسەتڤانان پارتی ئارادی و بەرخۆدانی دامەزراندو ساڵانێکی دوورودرێژ یاریدەری ئەو پارتە بووە. ساروھان لە ئەندامانی دامەزرێنەری پارتی دیموکراتی گەلانیش دێتە ئەژمار و ھەتا بەرلەمە وەکوو یاریدەری ئەم پارتە چالاکیی نواندووە.


گەندەڵی – Page 3 – تۆڕی میدیایی خەڵک\nکلیلە وشەی "گەندەڵی"\nفەتح: قەبارەی پارە دزراوەكانی عیراق مایەی شۆكە\nخەڵك- بەشی هەواڵ هاوپەیمانی فەتح پێیوایە، ئەوەی لەلایەن ئەنجومەنی باڵای بنبڕكردنی گەندەڵی لەبارەی قەبارەی پارە دزراوەكانەوە ڕاگەیەندرا، مایەی شۆكە. فازڵ فەتلاوی، پەرلەمانتاری هاوپەیمانی فەتح، لە لێدوانێكی...\nنەتەوە یەكگرتووەكان: پێویستە كوشتنی خۆپیشاندەران لە عیراق ڕابگيرێت\nخەڵك- بەشی هەواڵ نێردەی نەتەوە یەكگرتووەكان لە عیراق (یۆنامی)، جەخت لەسەر پێویستی ڕاگرتنی “كوشتن و ڕفاندن و بەكارهێنانی گوللـە لە دژی خۆپیشاندەران” دەكاتەوە لە عیراق. ئەمڕۆ...\nموقتەدا سەدر بانگەوازێك ڕادەگەیەنێت\nخەڵك-سەربەست قادر موقتەدا سەدر ڕابەری ڕەوتی سەدر، بانگەوازێك ڕادەگەیەنێت و داوا لە پەرلەمانتاران دەكات، عیراق لە كەڵبەی گەندەڵی و توندوتیژی و ونبوون ڕزگاربكەن، و پێیان...\nعەبادی: دەستتێوەردانی دەرەكی لە دیاریكردنی سەرۆك وەزیران ڕەتدەكەینەوە\nخەڵك – بەشی هەواڵ سەرۆكی هاوپەیمانی نەسڕ ڕایدەگەیەنێت، دەستتێوەردانی دەرەكی لە دیاریكردنی سەرۆك وەزیران ڕەتدەكەینەوە. حەیدەر عەبادی سەرۆكی هاوپەیمانی نەسڕ لەدیدارێكیدا لەگەڵ سەندیكای گشتی ڕاهێنەرانی عیراق...\nپێيوایە هاوكێشەكە گۆڕاوە\nڕائید فەهمی بۆ (خەڵك): سەردەمی دیموكراتی تەوافوقی تەواو بوو\nخەڵك- ئيدريس جەبار سكرتێری كۆمیتەی ناوەندتی حزبی شیوعی عیراق ڕایدەگەیەنێت، سەردەمی دیموكراتی تەوافوقی تەواو بووە و لەئێستادا ئەو شێوازە لەلایەن خۆپیشاندەرانەوە قبوڵكراو نییە، ئاماژە بە...\nسزای دوو ساڵ زیندانی سەر عومەر بەشیردا سەپێنرا\nخەڵك- بەشی هەواڵ بەتۆمەتی گەندەڵی دارایی، دادگای سودان سزای دوو ساڵ زیندانی بەسەر عومەر حەسەن بەشیر سەرۆكی لەسەركارلادراوی وڵاتەكەدا سەپاند. ئەمڕۆ شەممە، دادگای تاوانەكانی تایبەت بە...\nخەڵك – بەشی هەواڵ یەكێتی زانایانی ئاینی ئیسلامی كوردستان لە ڕاگەیەنراوێكدا ئاماژەبەوەدەكات، شەریعەتی پیرۆزی ئیسلام بە هەموو شێوەیەك دژی هەموو جۆرە گەندەڵی و فەسادێكە لە كۆمەڵگادا....\nخەڵك – بەشی هەواڵ بە مەبەستی ڕووبەڕووبوونەوەی گەندەڵی، دەستەی دەستپاكی عیراق، فەرمانی بانگهێشتكردنی بۆ نزیكەی 20 وەزیر و پەرلەمانتار دەركردووە. دەستەی دەستپاكی عیراق لە ڕاپۆرتێكدا ئاشكرایكردووە،...\nخەڵك- بەشی هەواڵ وەزیری دەرەوەی ئەمریكا ڕایدەگەیەنێت، دەسەڵاتە یاساییەكەنمان بەكاردەهێنین بۆ لێپرسینەوە لەو “گەندەڵكارانەی” سەروەت و سامانی عیراقییان دزیوە. مایك پۆمپیۆ وەزیری دەرەوەی ئەمریكا لە ڕێی...\nپەیوەندی بە گەندەڵییەوە هەیە\nفەرمانی دەستگیركردن بۆ پارێزگارێك دەردەچێت\nخەڵك- بەشی هەواڵ دەستەی نەزاهەی عیراقی، دەرچوونی فەرمانی دەستگیركردن بۆ پارێزگاری پێشووتری نەینەوا ڕادەگەیەنێت بەتۆمەتی بەهەدەردانی سامانی گشتی، ئاماژەی بە پشتبەستن بە ماددەی (340)ی یاسای سزاكانیش...